Mini Jugoslavija i ove godine bez obeležavanja praznika rada | (Vesti - 01. 05. 2021) Subotica.com\nMini Jugoslavija i ove godine bez obeležavanja praznika rada\n01.05.2021. u 12:00h\nIako se zbog aktuelne epidemiološke situacije Međunarodni praznik rada ni ove godine neće proslavljati u Mini Jugoslaviji, sećanje na nekadašnju državu, zajedničke vrednosti i radnika kao čoveka koji je pristojno mogao da živi od svoje zarade, ono je što je godinama privlačilo brojne jugonostalgičare 2. maja u ovaj park.\nTradicija duga gotovo dve decenije, prekinuta je prošle godine, kada je zbog vanrednog stanja po prvi put izostala proslava praznika rada u Mini Jugoslaviji. Tako će biti i ove godine, jer aktuelna epidemiološka situacija još uvek ne dozvoljava okupljanje velikog broja ljudi, koliko ih je znalo biti na ovom prostoru ranijih godina. Prisećajući se tih dana, Goran Gabrić, predsednik Mini Jugoslavije, kaže da je program uvek bio ispunjen sportskim i kulturno-umetničkim sadržajima, koji su verodostojno oslikavali specifičnosti svih naroda Jugoslavije.\n- Uglavnom su to bili mladi ljudi, uz koje su u programu učestvovali i subotički kant autori, pesnici, besednici i svi oni kojima je ovo mesto bilo način da se povežu sa svojom publikom - priča Gabrić, koji je predsedavanje Mini Jugoslavijom pre dve godine preuzeo od svog bliskog rođaka Blaška Gabrića, osnivača Jugolenda. - On je 2004. godine osnovao Mini Jugoslaviju na porodičnom gazdinstvu u Aleksandrovu, a ideja vodilja bila je da se vrednosti, koje su nekada bile zajedničke za sve narode bivše države, sačuvaju od zaborava i da se praznik rada obeležava kako se nekada obeležavao u Jugoslaviji. Osim bogatog programa, proslava je bila gotovo nezamisliva bez vojničkog pasulja, koji se kuvao u velikim kotlovima i pazario, kao nekada, po sindikalnim cenama.\nA glas o Jugolendu u Subotici ubrzo se proneo po regionu i svake godine privlačio sve veći broj posetilaca, koji su dolazili iz različitih krajeva nekadašnje države da uz pesmu i igru proslave praznik rada, obnove stara prijateljstva i evociraju uspomene na, kako češto umeju da kažu, "bolja i lepša vremena". Iako je najviše bilo Subotičana, naš sagovornik navodi da su gosti dolazili i iz Sombora, Ade, Novog Sada, Beograda, Kostolca, Lajkovca, Planišta, kao i iz susednih zemalja.\n- Dolazio je i veliki broj naših ljudi koji rade u inostranstvu, kod kojih je posebno izražen taj osećaj jugonostalgije i uopšte povezanosti sa jugoslovenskim narodima. Kada živite, kako se to kod nas kaže, u tuđini, onda vam susret sa svakom osobom sa ovog prostora mnogo znači, a u Mini Jugoslaviji sve je u znaku zajedništva, kulture, jezika i sličnog mentaliteta koji nas odlikuje, jer potičemo sa istog podneblja - ističe Gabrić.\nMini Jugoslavija u našem gradu nije usamljena, jer ih na teritoriji nekadašnje zajedničke države ima čak osam, a koje po uzoru na subotičku organizuju razna druženja i obeležavaju značajne datume iz tog perioda kojeg se i danas mnogi sećaju sa setom.\nGoran Gabrić prvomajski praznici prvi maj mini jugoslavija praznik rada\npre 6 časova i 16 sekundi


Top 10 poznatih koji nikada ne piju alkohol - Muški magazin - trendovi, fitness, lifestyle, saveti, devojke... `\nNeretko smo bili svedoci njihovog propadanja usled dobijanja kilaže, gubljenja mišića i starenja, pa se s toga, oni čijih pet minuta slave i dalje traju, zaista trude i daju sve od sebe da zadrže svoj izgledi ono što im je pomoglo da se proslave.\nAko ste mislili da se svet bogatih i slavnih svodi na putovanje po svetu, svakodnevni šoping, uživanje u skupoj hrani i još skupljem piću, razmislite još jednom. Zvezde Holivuda posebno, imaju stroga pravila koja moraju poštovati ako žele da ostanu na mestu na kom jesu.\nOd frizure, izgleda, načina govora i mesta za izlazak, pa čak i do odabira partnera i ulaska u brak, svaki aspekt njihovog života je pažljivo isplaniran čak i pre nego što su debitovali na prvom crvenom tepihu.\nKao što ste zaključili iz naslova, mi vam ovog puta otkrivamo koji poznati nikada ne piju alkohol.\nPROČITAJTE SLEDEĆI TEKST: Appleton Estate planira da izbaci liniju 30. godina starog ruma


Vujović na sastanku Saveta EU za ekonomska i finansijska pitanja\nU organizaciji Saveta Evropske unije za ekonomska i finansijska pitanja danas je u Briselu održan Sastanak ekonomskog i finansijskog dijaloga izmedju EU i Zapadnog Balkana i Turske u čijem radu je učestvovala i delegacija Srbije.\nNa sastanku su usvojene i preporuke za Srbiju koje su orijentisane ka nastavku sprovodjenja mera fiskalne konsolidacije, rešavanju statusa državnih preduzeća, nastavku reforme javne uprave i implementacije programa transformacije Poreske uprave, saopštilo je Ministarstvo finasija.\n“Od jednake važnosti su i podrška realizaciji strategije rešavanja pitanja problematičnih kredita i strategiji dinarizacije, unapredjenju realizacije kapitalnih izdataka i napredak u pripremi projekata izgradnje gasne interkonekcije Bugarska – Srbija”, navodi se u saopštenju.\nNavedeno je i da su podržani i “završetak izgradnje puteva na koridoru H do kraja 2017. kao i unapredjenje poslovnog okruženja i ciljanih politika tržišta radne snage”.\nDelegaciju Srbije predstavljali su ministar finansija Dušan Vujović i državni sekretar u Ministarstvu finansija Milovan Filimonović kao predstavnici Narodne banke Srbije.\nPodseća se i da je Srbija, kao država kandiodat za prijem u EU izradila u predpristrupnom periodu Program ekonomskih reformi sa ciljem uspostavljanja platforme za efikasnije fiskalno planiranje i kordinaciju ekonomskih politika.\nTaj program sadrži srednjoročni okvir makroekonomske i fiskalne politike, kao i konkretne prioritetne strukturne reforme, kojima se neposredno podržava makro-fiskalni okvir, otklanjaju prepreke privrednom rastu i povećava konkurentnost nacionalne ekonomije.\nProgram ekonomskih reformi 2016. – 2018. Vlada Srbije usvojila je 3. marta 2016.\nNa sastanku su usvojeni zajednički zaključci ekonomskog i finansijskog dijaloga izmedju EU i Zapadnog Balkana i Turske od strane Saveta EU za ekonomska i finansijska pitanja, čija realizacija će biti zajednički praćena u okviru procesa pristupanja i procesa pridruživanja EU.\nSvrha ekonomskog i finansijskog dijaloga je da se Zapadni Balkan i Turska pripreme za učešće u koordinaciji ekonomske politike EU u budućem periodu, koja se unutar EU obavlja u okviru procesa “Evropskog semestra”.\nKako plavuša otvara srce?


Jeftini letovi iz Somalije za Bahame - Avionske karte Somalija Bahami - eSky.ba\nLetovi za Bahame\nLetovi iz Somalije za Bahame\nPretražite letove iz Somalije za Bahame\nProvjerite najbolje ponude letova iz Somalije za Bahame\n✔ Postoje li posebne ponude za letove iz Somalije za Bahame na eSky.ba?\n✔ Mogu li se pobrinuti za osiguranje prilikom rezervacije leta iz Somalije za Bahame?\n✔ Ako rezerviram let iz Somalije za Bahame, mogu li rezervirati ujedno i smještaj?\n✔ Koje avio-kompanije nude letove iz Somalije za Bahame?\nBudite sigurni, da na eSky.ba ponuda letova iz Somalije za Bahame uključuje ne samo niskotarifne avio-kompanije, već i one koje su specijalizirane za visoki standard.


Zvaničnici sigurni u nastavak izvoza junetine, stočari sumnjičavi – AGRO VESTI by agronews.rs\nHome agro danas Zvaničnici sigurni u nastavak izvoza junetine, stočari sumnjičavi\nSep 12, 2019 | agro danas, Agrobiznis, Aktuelno, fokus, Hrana, Poljoprivreda, Prehrambena industrija, Proizvodi, Srbija, Stočarstvo, Teme, Tržište, uvoz-izvoz, Vesti\t|\nStočari ističu da je reč o skupoj proizvodnji pri čemu najbolju cenu dostiže junad između 400 i 500 kilograma. Zato svaki zastoj produžava proizvodni ciklus, grla dobijaju na težini što umanjuje njihovu izvoznu cenu.\nNavode da je meso iz Srbije, posebno na turskom tržištu cenjeno zbog kvaliteta i jer se u ishrani ne koristi GMO, pa je prethodni aranžman predviđao cenu od 5,4 evra za kilogram, znatno iznad onoga što su dobijali konkurentski farmeri iz Poljske i drugih evropskih zemalja.\nTakav odnos turskih trgovaca trebalo bi da je garancija za nastavak posla, ali domaći farmeri strahuju da je u sve ”prste umešao“ izvoznički lobi. ”Turci su prestali da uvoze zbog prevara, bilo je proizvođača koji su poturali goveđe meso umesto junetine, ili onih koji nisu poštovali zahtevani verski obred pred klanje, pa ni prošlogodišnja kvota nije ispunjena. Takve stvari dešavale su se već sa izvozom voća u Rusiju, govedine u Kinu gde su umesto sušenog mesa otišle suve kosti pa je ta država obustavila aranžman. Kao da neko hoće da uništi proizvodnju u Srbiji kako bi otvorio tržište za uvoz iz Evropske unije”, tvrdi Zlatan Đurić, predsednik Unije poljoprivrednih proizvođača iz Sremske Mitrovice.\nMinistar poljoprivrede Branislav Nedimović negira optužbe da je kvalitet mesa iz Srbije bio problematičan. ”Na liniji klanja uvek su dva inspektora iz Turske. Sve i kada bi neko hteo da poturi meso lošijeg kvaliteta, to je nemoguće. Doduše, pitajte tursku stranu”, kaže on i naglašava da će izvoz u Tursku biti nastavljen.\n”Bilo bi dobro da se kaže šta se zaista desilo pa je izvoz zastao, pominje se da je sve stalo zbog izbora u Turskoj, ali čuju se i drugi razlozi. Mislim i da bi država morala opreznije i temeljitije da sklapa slične aranžmane, da ne ugovara veće količine nego što realno mogu da se proizvedu. Bilo je primera ranijih godina da su najavljivane silne hiljade tona koje traže strani partneri, ali treba imati u vidu da je naš stočni fond sa oko 800.000 grla sada znatno skromniji nego pre dve-tri decenije kada smo raspolagali sa dva miliona goveda, što je obezbeđivalo izvoz od 20.000 do 30.000 tona”, kaže za Danas agroekonomista Milan Prostran.\nTags: agrobiznisizvoz junetineprehrambena industrijaStočarstvoturska


Zaharova upitala Borelja: Kada ćemo dobiti detaljan izvještaj o radu obavještajnih službi iz EU? – Borba\n„Želim da naglasim da degradacija odnosa ne dolazi sa naše strane. Kao što odlično možemo vidjeti na primjeru Češke i Poljske i na primjeru kolektivnog Brisela, ta degradacija odnosa dolazi od njih. Negdje je to potkopavanje i razlaganje temelja, negdje je to prava subverzivna akcija, odnosno, dolazi do viševektorskog uništavanja odnosa“, rekla je ona.\n„Mi smo neprestano komentarisali slične izjave i u posebnim slučajevima i globalno, nazivali ih besmislicama i neosnovanim izjavama. Željela bih da postavim pitanje: kada ćemo od šefa evropske diplomatije čuti detaljan izvještaj o aktivnostima obavještajnih službi država članica EU?“, pitala je Zaharova.\nPrema njenim riječima, Evropskoj uniji je prije svega neophodno da se skoncentriše na rešavanje sopstvenih problema, a ne da nadgleda rad Rusije.\n„Skoncentrišite se na rešavanje unutrašnjih problema i čim se (EU) oporavite od pandemije za koju niko, kako se ispostavilo, nije bio spreman, tada ćemo početi da slušamo savjete. Za sada zemlje EU nemaju ništa da predstave Rusiji kao pozitivno iskustvo za takvo moralisanje“, zaključila je Zaharova.


Put u Brisel odložio peglanje krize u opoziciji - Vijesti.me\nJOŠ NIJE IZVJESNO SA KIM ĆE SE OD EVROPSKIH ZVANIČNIKA SASTATI\nPut u Brisel odložio peglanje krize u opoziciji\nNa sinoćnjem sastanku Organizacionog odbora “Odupri se” razgovarano je o platformi sa kojom se ide pred evropske zvaničnike, rekao je “Vijestima” član Odbora Džemal Perović. Edit\n3604 pregleda 17 komentar(a)\nSinoć razgovarali o platformi: Džemal Perović (Foto: Boris Pejović)\nSamir Kajošević 14. maj 2019, 07:17 ažurirano 17. maj 2019, 14:03\nDelegacija pokreta ‘’Odupri se’’ sjutra putuje u Brisel, ali još nije izvjesno sa kim će se od evropskih zvaničnika sastati.\nOni bi u Briselu trebalo da predstave Sporazum o budućnosti koji su potpisali sa opozicionim poslanicima i zatraže podršku EU za, kako navode, rješavanje političke krize u Crnoj Gori.\nU delegaciji će biti samo predstavnici pokreta Džemal Perović, Omer Šarkić i Nikola Grdinić dok u Brisel ne putuju predstavnici opozicije. Na prethodnim sastancima lidera opozicije i pokreta “Odupri se” bilo je dogovoreno da to bude delegacija u kojoj su i predstavnik Demokrata i Nebojša Medojević iz Demokratskog fronta (DF).\nNa sinoćnjem sastanku Organizacionog odbora “Odupri se” razgovarano je o platformi sa kojom se ide pred evropske zvaničnike, rekao je “Vijestima” član Odbora Džemal Perović.\nOni su ranije tražili sastanak sa evropskim komesarom Johanesom Hanom, ali juče nije bilo potvrde da će se sresti sa njim.\nZbog ovog puta, od koga se puno očekuje, odloženi su jučerašnji sastanci sa predstavnicima opozicionih partija, čiji je cilj bio da se vrati jedinstvo pred naredni protest koji je zakazan za 21. maj.\nPredstavnici pokreta “Odupri se” trebalo je juče da se odvojeno sastanu i sa čelnicima Demokrata i SDP-a kako bi riješili nesuglasice, ali se od toga odustalo. Prema informacijama “Vijesti”, Perović je najavio sastanak sa predsjednikom SDP-a Rankom Krivokapićem, ali ga je kasnije obavijestio da neće razgovarati.\nStranka Alekse Bečića prethodno je odbila poziv na zajednički sastanak, zamjerajući da se radi o “nekolegijalnim pokušajima prebacivanja odgovornosti”. Demokrate su tada rekli da treba održati sastanak lidera “koji nijesu rušili opoziciono jedinstvo i Sporazum o budućnosti”.\n“Ukoliko organizator sastanka smatra da SDP treba pozvati, Demokrate ih neće napadati, ali ni u tome učestvovati“, poručili su iz Bečićeve stranke pokretu “Odupri se”. Bečić odbija dalju saradnju sa SDP-om zbog odluke da u Kotoru glasaju za smjenu gradonačelnika Vladimira Jokića iz Demokratske Crne Gore. Nakon što su odbornici SDP-a sa kotorskom opozicijom glasali za smjenu Jokića, opozicione partije na državnom nivou optužile su ih za saradnju sa režimom.\nBečić je tada poručio da sa Krivokapićem više neće sjesti za isti sto, dok su iz pokreta “Odupri se” kazali da je SDP sebe isključio iz Sporazuma o budućnosti. Krivokapić je u međuvremenu najavio da se neće kandidovati na stranačkom kongresu u junu, ali da SDP ostaje privržen Sporazumu.\nOpozicija u Crnoj Gori\nOdupri se - 97.000\nLIDER URE ODGOVORIO SDT-U\nVIDEO Abazović u stihovima o Katniću: "Nobelovcu pravne struke poštedi...\nRaosavljević: Crna Gora je zarobljena i kupljena\nAbazović: Ko još vjeruje da Stanković, Katnić i Medenica mogu čuvati...\nDemokrate: Predsjedniku Opštine Nikšić i sekretarima drastično povećane...\nKnežević: Poslao sam Stankoviću 700-800 hiljada eura\nMarković: Han neka brine o standardima u njegovoj zemlji, mi smo dužni da radimo u interesu građana\nStanković negirao optužbe: "Na ovakvoj režiji pozavidjeli bi svi svjetski režiseri"\nAbazović: Ko još vjeruje da Stanković, Katnić i Medenica mogu čuvati pravni poredak


Obama poziva na jedinstvo i saradnju\nU redovnom subotnjem obraćanju naciji, američki predsednik govorio o Kongresu i izborima i pozvao na zajednički rad za dobrobit države, 30. oktobar 2010.\nPredsednik Sjedinjenih Američkih Država Barak Obama uputio je izazov demokratama i republikancima u Kongresu da rade zajedno kako bi pomogli onima bez posla, bez obzira na ishod predstojećih izbora zakazanih za utorak.\nU svom redovnom obraćanju naciju, Obama je rekao da bi zakonodavci mogli odmah da utiču na poboljšanje života ukoliko bi nastavili da daju poreske olakšice porodicama srednje klase i odložili uvođenje poreza na kupovinu opreme, koja je malim i srednjim preduzećima neophodna za razvijanje biznisa.\nAmerički predsednik je poručio da je radno partnerstvo u Kongresu ključ da se osigura da mladi dobiju pristup obuci i da se poboljša infrastruktura zemlje. Obama je rekao da je dužnost Kongresa da zajednički radi za dobrobit države i da su ga zbog toga uznemirli nedavni republikanski komentari.\nLider republikanske manjine u Predstavničkom domu Džon Bejner rekao je da "sada nije vreme za kompromise", dok je lider republikanske manjine u Senatu, Mič Mekonel poručio da je glavni cilj poraziti Obamu na izborima 2012.\nU republikanskom odgovoru na predsednikovo obraćanje naciji, Bejner, koji bi u slučaju pobede republikanaca mogao da postane predsednik donjeg doma Kongresa, rekao je da Obama nije ispunio obećanje iz kampanje da će uvesti promene. On je dodao da se zalaže za manju vladinu potrošnju i niže poreze.


Opština Medveđa prva po jednakim mogućnostima – Radio Medvedja\nOpština Medveđa prva po jednakim mogućnostima\nPosted on 19 новембра, 2019 by Vesti\nOpština Medveđa zauzela je prvo mesto na izboru za opštinu/grad jednakih mogućnosti, a u organizaciji Poverenika za zaštitu ravnopravnosti, i svestranu podršku Ambasade Kraljevine Norveške.\nPriznanje za opštinu/grad jednakih mogućnosti dodeljuje se svake godine, a laureat će moći da koristi poseban logo ravnopravnosti do izbora sledećeg pobednika i biće promovisan kao primer najbolje prakse svim drugim lokalnim samoupravama, u kreiranju i sprovođenju mera za unapređenje ravnopravnosti i pružanje jednakih mogućnosti. Svečanost dodele priznanja upriličena je juče u Klubu poslanika u Beogradu, kao godišnja konferencija koju Poverenik za zaštitu ravnopravnosti organizuje povodom Međunarodnog dana tolerancije. Konferenciju je otvorila poverenica za zaštitu ravnopravnosti, Brankica Janković, dok je u ime žirija koji je odlučivao koja od mnogobrojih gradova i opština zaslužuje prvo mesto na izboru, obrazloženje dala Sonja Liht, predsednica Fonda za političku izuzetnost. Nebojši Arsiću, predsedniku opštine Medveđa, uručen je pehar za osvojeno prvo mesto, kao i plaketa za doprinos stvaranju zajednice jednakih mogućnosti i unapređenju ravnopravnosti u 2019. godini.\nPored pehara i plakete, predsedniku opštine Medveđa uručen je i poklon kompjuter sa komletnom računarskom opremom. Skupu su prisustvovali predstavnici i predstavnice državnih i drugih organa javne vlasti, ambasada i međunarodnih organizacija u Republici Srbiji, kao i nevladinih organizacija i medija.\nPosted in Vesti Tagged opština medvedja, poverenik za zastitu ravnopravnosti\n← 9. Međunarodna konferencija o mineralnim resursima „Pokretačka snaga ekonomskog razvoja“\nOdržan poslednji koncert po projektu „Umetnička muzika“ →


EVROPSKA KOMISIJA PREZENTIRA IZVJEŠTAJ: Kako Balkan uključiti u EU do 2025. godine - GlobalCir\nPredsjednik Evropske komisije, Žan-Klod Junker (Jean-Claude Juncker) predstavit će poseban izvještaj o zapadnom Balkanu 6. februara, saznaje “Dnevni avaz”.\nU tom izvještaju, na kojem radi cijela Evropska komisija, prezentirat će se aktivnosti koje za cilj imaju da “zapadni Balkan bude nepovratno na putu k učlanjenju u EU” do kraja mandata naredne Komisije, od 2019. do 2025. godine.\nTaj cilj iznio je i sam Junker u svom septembarskom govoru o stanju EU koji je održao pred Evropskim parlamentom. Tada je rekao da se vrata EU otvorena za zapadni Balkan i da će do 2025. godine Unija imati “više od 27 članica”.\nIstakao je poziciju Crne Gore i Srbije kao “glavne trkače” obzirom da te dvije države imaju otvorene pregovore s EU. No, kasnije je “ublažio” svoj stav istakavši da sve države zapadnog Balkana imaju priliku i vrata EU su im otvorena.\nKada su Crna Gora i Srbija u pitanju, one su na “čelu kolone”, s time da je jedan od uslova za moguće uključenje Beograda u “briselsko društvo” – stabilnost balkanskog regiona. Prema onome što se do sada zna, Evropska komisija zainteresirana je za značajnije ubrzanje reformi u svih šest zapadnobalkanskih država.\nNo, isto tako, EU želi da se i sam region međusobno povezuje i spremna je uložiti velika novčana sredstva u projekte infrastrukture u prvom redu. Evropska banka za obnovu i razvoj (EBRD), kao i Evropska investicijska banka (EIB), investirat će u tu svhu najmanje milijardu eura godišnje.\nKomesar za proširenje EU Johanes Han (Johannes Hahn) sve snažnije, nakon formiranja Transportne zajednice, zagovara i konstituiranje regionalne ekonomske zajednice. Njen cilj bio bi jače ekonomsko povezivanje regiona i povećanje standarda građana zapadnog Balkana.\nU Komisiji se sve intenzivnije razmišlja i, na primjer, o ukidanju rominga ne samo unutar Balkana, već i prema EU. Time bi se ohrabrila poslovna zajednica na saradnju i privukli potencijalni novi strani investitori.\nNaruku ovom regionu ide i to što u naredne tri godine Unijom predsjedavaju države koje su nam iznimno naklonjene. Prva je Bugarska koja je jedan od svojih ključnih prioriteta predsjedavanja EU postavila širenje na Balkan.\nU maju naredne godine u Sofiji će biti održan veliki forum zapadni Balkan – EU na kojem će učestvovati čelnici svih šest balkanskih država, EU, te ključni ljudi nekih od država Unije, Njemačke i Francuske u prvom redu.\nPrije toga, zapadnobalkanske države posjetit će i sam Junker. Nakon Bugarske EU će predsjedavati i jedna Hrvatska, te Njemačka.\nMogerini intenzivno radi\nAko je suditi po retorici, u približavanju država zapadnog Balkana posebno prednjači potpredjednica Evropske komisije i visoka predstavnica za vanjske poslove i sigurnost Federika Mogerini (Federica Mogherini).\nOna ističe da je Balkan sastavni dio Evrope i da mu s pravom pripada članstvo u Uniji. No, da mora ispuniti potrebne kritetrije za to. Mogerini naglašava da ima redovne sedmične susrete s liderima iz ovog regiona a prije dva dana je premijere šest balkanskih država ugostila u Briselu na posebnom forumu.\nTRI OSOBE POVRIJEĐENE: Eksplozija u bugojanskom BINASU


HTC Sensation multimedijalni super telefon – Personal magazin\nHTC korporacija, globalni lider u oblasti mobilnih inovacija i dizajna, danas je predstavila HTC Sensation™, pametan telefon koji akcenat stavlja na zabavu zahvaljujući novim HTC Watch™ video servisom. HTC Sensation,…\nHTC korporacija, globalni lider u oblasti mobilnih inovacija i dizajna, danas je predstavila HTC Sensation™, pametan telefon koji akcenat stavlja na zabavu zahvaljujući novim HTC Watch™ video servisom. HTC Sensation, telefon vrhunskog dizajna, nudi najnovije HTC Sense™ iskustvo koje ljude stavlja u centar jer njihovi pametni telefoni rade na mnogo jednostavniji i prirodniji način.\nPrateći prednosti HTC-ovog zaštitog znaka – dizajna, vrhunski izgled i osećaj koji pruža HTC Sensation unapređuju se zaobljenim ivicama i jednodelnim aluminijumskim kućištem, dok je površina ekrana osetljivog na dodir zaštićena ergonomskim ekranom koji stvara prirodniji osećaj dok prstom klizite preko njega.\nDisplej qHD od 4.3 inča vam omogućava da gledate sadržaj na širokom ekranu visoke rezolucije, a pritom je HTC Sensation tanak i daje korisniku prirodniji osećaj prilikom držanja u ruci. U srcu HTC Sensation kuca snažan Qualcomm® Snapdragon™ procesor sa dva jezgra koji omogućava izuzetnu grafiku i sveukupno brže performanse.\nVrhunski dizajn HTC Sensation-a je dopunjen najnovijim HTC Sense iskustvom koje donosi nove karakteristike i poboljšanja, pomažući ljudima da se više zabavljaju i da obave više posla. Na primer, HTC Sense uvodi iskustvo prilagodljivog i aktivnog lockscreen-a koje ovaj ekran transformiše u prozor u realnom vremenu ka najznačajnijim informacijama i sadržajima kao što su ažurirane informacije sa društvenih mreža, fotografije, ažurirane informacije o vremenu ili berzi, koje se mogu pogledati jednostavnim uključivanjem ekrana.\nPored toga, novi aktivni lockscreen ekran korisnicima omogućava da brzo “uskoče” u aplikacije koje najviše koriste, kao što su telefoniranje, slanje e-mail poruke, fotografisanje ili nešto drugo, uz pomoć istog brzog pokreta koji se obično koristi za otključavanje telefona. Na primer, kamera se može pokrenuti jednim potezom, pravo sa lockscreen ekrana, čime ćete uštedeti dragoceno vreme u trenutku kada budete pokušavali da uhvatite trenutak.\nOštrija grafika, žive animacije i novi vidžeti čine da HTC Sense izgleda bolje nego ikada, a nastavljajući da se fokusira na sve velike i male aspekte koji HTC Sense čine posebnim, HTC uvodi iskustvo u pogledu vremenske prognoze koje usled zadivljujućih slikovnih i audio vremenskih efekata nema premca.\nHTC Sense čini i zabavu jednostavnom jer korisnici mogu da zabeleže i podele posebne trenutke. HTC Sensation ima kameru od 8 megapiksela koja ne samo da pravi prelepe fotografije već i, uz pomoć nove “instant capture” opcije, korisnici mogu da uhvate trenutke koje žele, a da pritom ne moraju da brinu da li će ih propustiti.\nHTC Sensation takođe pravi i full HD video zapise u rezoluciji 1080p do 30 frejmova u sekundi sa potpunim stereo zvukom, pružajući izuzetan video zapis koji je bolji nego kod velikog broja drugih telefona. Uz pomoć nove Video Trimmer alatke možete prilagođavati svoje klipove na veličinu koja je savršena za deljenje sa prijateljima i porodicom.\nHTC Sensation je multimedijalni pametan telefon koji je napravljen za sofisticirano, napredno multimedijalno iskustvo. Widescreen displej od 4.3 inča znači da korisnici mogu da gledaju filmove onako kako filmove i treba gledati – u potpunom kinematografskom sjaju.\nHTC Sensation je takođe prvi pametan telefon koji nudi HTC Watch – aplikaciju i servis koji vam celu videoteku najnovijih filmova i TV emisija vrhunskog kvaliteta stavlja na dohvat ruke, omogućujući vam da otkrijete najnovije video sadržaje na lak i vizuelno sveobuhvatan način.\nHTC Watch koristi progresivne tehnologije za preuzimanje kako biste mogli odmah da gledate video zapis bez čekanja na kraj učitavanja velikog fajla. HTC Watch nudi izbor rentiranja ili kupovine video zapisa, a u slučaju kupovine, možete ih gledati na pet različitih HTC uređaja.\nHTC Sensation multimedijalni super telefon was last modified: April 12th, 2011 by Redakcija\nHTC SensationHTC WatchqHD


Živorad Nedeljković u Rusiji | Arhipelag\nŽivorad Nedeljković, jedan od vodećih savremenih srpskih pesnika, ovogodišnji dobitnik Disove nagrade za ukupan pesnički opus, učestovao je na Međunarodnom festivalu savremene poezije i saundarta „Poetronika“ koji je upravo ovih održan u Moskvi u Kulturnom centru „Dom“. Nedeljković je na ovom festivalu čitao pesme iz svoje novije faze koja vrhuni u knjizi „Ovaj svet“, objavljenoj u izdanju „Arhipelaga“, za koju je pesnik prošle godine dobio nagradu „Meša Selimović“ za knjigu godine.\n„Poetronika“ je jedan od najznačajnijih festivala poezije u Rusiji, a na njemu svake godine učestvuju vodeći savremeni ruski pesnici i pesnici iz velikog broja drugih zemalja. Pored Živorada Nedeljkovića i dvoje mlađih pesnika iz Srbije, Mirjane Petrović i Alena Bešića, na festivalu „Poetronika“ ove godine su učestvovali i pesnici iz SAD, Španije, Finske, kao i čitav niz značajnih savremenih ruskih pesnika, među kojima su bili i Aleksandar Skidan, dobitnik nagradu za poeziju „Andrej Beli” i Keti Čuhrova, pesnikinja i uticajna teoretičarka moderne kulture i umetnosti.\nOsnivač i glavni organizator festivala „Poetronika“ je istaknuti ruski pesnik i muzičar Pavel Žagun. Kako naglašava organizator, Međunarodni festival poezije i sound-arta teži da spoji poeziju, saund art i video art spontano, u realnom vremenu, u okviru jednog čina/performansa, kao i da stvori multijezičke sredine koja će angažovati pesnike i saund umetnike iz celog sveta”.


РTРС почео снимање документарног филма о страдању Срба | Јадовно 1941.\nRadio-televizija Republike Srpske počela je danas u Foči snimanje dokumentarnog Filma “Dušu nisu ubili” o stradanju srpskog naroda u BiH u 20. vijeku.\nSnimanje dokumentarnog Filma “\nDušu nisu ubili”\nNa Šćepan Polju, na mjestu gdje rijeka Tara, primajući Pivu, mijenja naziv u Drinu, održana je konferencija za novinare na kojoj je rečeno da će film biti poruka srpskog naroda da svima oprašta, ali da ne zaboravlja šta je urađeno njegovim precima, uz želju da se takvi zločini nikada i nikome ne ponove.\nAutor filma Mira Lolić Močević rekla je da snimanje simbolično počinje sa mjesta gdje nastaje Drina zbog istorijskog značaja ove rijeke koja je žila kucavica srpskog naroda.\n“Dokumentarni film će pratiti i monografija, kroz koju ćemo pokušati da napravimo fotografije i video zapise najznačajnijih mjesta koja će ostati upamćena kao prostori gdje su Srbi kao nevin narod stradavali”, rekla je Močevićeva.\nStručni konsultant na filmu, profesor istorije Draga Mastilović rekao je da je zamisao da se pokušaju opisati najveći zločini nad Srbima i ključni događaji koji su uticali da se broj srpskog pravoslavnog stanovništva sa 45 odsto, koliko je bilo za vrijeme austrougarske vladavine, svede na 31 odsto 1991. godine.\nOn je naveo da su, osim masovnih zločina, tome doprinijele i planske kolonizacije – prva za vrijeme Kraljevine Jugoslavije, kada su Srbi iz pasivnih krajeva BiH preseljeni u Vojvodinu, Slavoniju i na Kosovo, a druga nakon Drugog svjetskog rata, kada su Srbi ponovo masovno preseljavani u Vojvodinu, kao i demografski procesi, kao što su pojačano iseljavanje Srba u druge republike i veoma niska stopa nataliteta Srba u odnosu na druge narode.\n“Ideja je da se istaknu najznačajnija mjesta stradanja, a projekat počinjemo sa Drine, koja ima veoma značajnu ulogu jer su svi neprijatelji srpskog naroda Drinu posmatrali kao granicu istočnog i zapadnog svijeta, a to je upravo međa koja dijeli srpski narod na dva dijela”, rekao je Mastilović.\nOn je napomenuo da će se na području opštine Foča film snimati na tri lokaliteta, na kojima su Srbi stradali u posljednja tri rata – u Čelebićima, odakle je srpski narod masovno interniran u austrougarske logore, u Miljevini, gdje su nakon završetka Drugog svjetskog rata masovno likvidirani četnici iz Srbije, te u Jošanici, gdje je stradalo srpsko stanovništvo 1992. godine.\nKonsultant na filmu je i dekan Bogoslovskog fakulteta iz Foče Darko Đogo, koji će govoriti o stradanju Srpske pravoslavne crkve, a film je zajednička produkcija RTRS-a, Produkcijske kuće “The friends” /Prijatelji/ i Udruženja “Srpsko-ruski most”.\nPokrovitelji filma su Ministarstvo prosvjete i kulture Republike Srpske i Centar za istraživanje ratnih zločina u Vladi Republike Srpske, a podržala ga je i opština Foča, čiji je načelnik Radisav Mašić poručio da je ovaj projekat doprinos nastojanju da se objelodani istina o stradanju Srba.\nNakon Foče, snimanje će biti nastavljeno širom Hercegovine, gdje su Srbi masovno stradali u Prvom i Drugom svjetskom ratu, a zatim u Birču, srednjoj Bosni i Bosanskoj krajini.\nVeliki uspjeh dokumentarnih filmova RTRS-a na festivalu u …\nRTRS – dokumentarni film „Hodočašće Jadovinsko“, autor …\nŠtokholm: Film RTRS „Bila sam mala“ na manifestaciji „Dan …


Nikolić: Ne zveckamo oružjem, ali spremni smo da se branimo - 19.04.2017, Sputnik Srbija\nNikolić: Ne zveckamo oružjem, ali spremni smo da se branimo\nPredsednik Tomislav Nikolić na prijemu povodom Dana Vojske Srbije poručio je da Srbija nikome ne treba da zvecka oružjem. Svi dobro znaju da smo spremni da se... 19.04.2017, Sputnik Srbija\n12:39 19.04.2017 (Osveženo: 12:50 19.04.2017)\nPredsednik Tomislav Nikolić na prijemu povodom Dana Vojske Srbije poručio je da Srbija nikome ne treba da zvecka oružjem. Svi dobro znaju da smo spremni da se odbranimo, naglasio je Nikolić.\nNikolić je na prijemu, koji je organizovao za pripadnike Ministarstva odbrane i Vojske Srbije, rekao da srpska vojska ima izazove u okruženju i da na njih odgovara tako što je spremna.\n„Kroz celu istoriju Srbije, izuzev na Slivnici, mi smo ratovali braneći svoju teritoriju od drugih. Zato nas danas poštuju ogromne države čija je vojna istorija ista takva, a možda nas ne poštuju oni koji napadaju druge države, ali nešto i ne tražimo previše njihovo poštovanje“, rekao je Nikolić.\nNikolić je naveo da je uveren da srpsku vojsku čekaju još bolji dani i da će evidentan oporavak Srbije uticati na to da se i vojni resursi oporave i privedu nameni, odnosno odbrani teritorije.\n„Sa željom da nemate nikakvih vojničkih izazova, a da budete spremni na njih, ja vam čestitam ovaj veliki dan, ponosan što sam bio sa vama. To će mi biti možda i najlepša uspomena iz predsedničkog mandata“, rekao je Nikolić.\nNaveo je da danas sumira mandat koji je proveo sa vojskom, ponosan što im je bio vrhovni komandat i deo vojske koja zna kakav teret nosi na svojim leđima, ispunjavajući sve obaveze koje nameće i slavna istorija i želja da srpska deca u budućnosti žive mirno, slobodno, bez straha.\nNavodeći da je vojska pred sobom imala mnogo izazova, Nikolić je rekao da su ispunili sve što se od nje očekivalo.\nIstakao je da vojska ima zajedničke vežbe, kao vojno neutralna sila, sa vojskama koje nisu vojno neutralne, čime pokazuju koliko je dobro što u Evropi i svetu postoji jedna država koja je svojoj vojsci rekla da će biti samo srpska i da neće primati naređenja i komande od drugih, već će voditi računa o državnim interesima.\nStoički su, rekao je, podneli ekonomske reforme koje su i njih, kao deo društva zahvatile, ne ugrozivši nijednog časa odbrambenu moć zemlje, na čemu im je odao posebno priznanje.\nPredsednik je rekao da srpska vojska učestvuje u misijama koje drugim narodima pomažu da shvate da može da se živi mirno, navodeći da iz komandi tih misija i međunarodnih organizacija stižu najbolje ocene o njima, te da se nada da će biti sredstava za još veći broj vojnika u tim misijama.\n30 Oktobar 2015, 18:11\nMinistar odbrane Zoran Đorđević na prijemu je predsedniku Nikoliću uručio oficirsku sablju, a načelnik generalštaba Ljubiša Diković komplet monografiju Vojske Srbije.\nNikolić je prokomentarisao da je sablju trebalo da mu uruče na početku predsedničkog mandata.\n„Trebalo je sablju da mi date na početku mandata, sad je lako“, rekao je Nikolić.\nDan vojske obeležava se 23. aprila u znak sećanja na početak Drugog srpskog ustanka, 23. aprila 1815. godine.


Apartmani u Stavrosu sa bazenom\nStavros je vrlo poznata porodična destinacija, koju odlikuje netaktkuna priroda i fantastične plaže, od kojih se svakako izdvaja plaža Platano. Kao mesto koje je u stalnoj izgradnji i ekspanziji, u Satavrosu je u ponudi sve je više novogradnje i smeštaja koji poseduju bazen. Upravo zbog toga, sve vise turista ima želju za bas takvim tipom smeštaja, kako bi svoj odmor proveli što udobnije i kvalitetnije, te su apartmani sa bazenom, sve traženiji u našoj ponudi.\nPredstavljamo Vam listu Stavros apartmani sa bazenom:\nU našoj ponudi je preko 10 vila i apartmana sa bazenom. Verovatno najbolji objekat koji imamo u našoj ponudi je vila Stratos, koja pored toga što poseduje bazen, se maltene nalazi na samoj plaži. Pored ovog, toplo preporučujemo i vilu Aelia. U pitanju je novoizgrađeni, moderan objekat, koji poseduje udoban i konforan smšetaj, u mirnom i izdvojenom delu Stavrosa.\nApt htl Maria\nPogledajte kompletnu ponudu apartmana za destinacju Stavros 2022!


SAD: Ublažavaju se restrikcije, rastu i projekcije broja žrtava\nPredsednik Sjedinjenih Država Donald Tramp tokom brifinga o koronavirusu u Beloj kući, u Vašingtonu, 24. aprila 2020. (Foto: AP/Alex Brandon)\nOhajo i druge američke države u ponedeljak su nastavili da dodatno ublažavaju restriktivne mere za suzbijanje pandemije koronavirusa, dok je predsednik SAD Donald Trap povećao svoju projekciju broja umrlih ljudi od Kovida 19, i obećao dodatnu ekonomsku podršku, dok očekuje ponovno otvaranje zemlje.\n"Izgubićemo negde između 75, 80 do 100 hiljada ljudi. To je užasna stvar", rekao je Tramp na kablovskoj televiziji Foks njuz, u nedelju uveče.\nProšle nedelje, on je prognozirao da bi koronavirus mogao da odnese između 60.000 i 70.000 ljudi.\nU međuvremenu, dnevnik Njujork tajms je preneo da se u internom dokumentu američke vlade procenjuje da će doći do naglog porasat broja zaraženih i žrtava do prvog juna.\nU dokumentu, koji je zasnovan na modelu Centara za kontrolu i prevenciju bolesti, procenjuje se da će od virusa dnevno umirati tri hiljade Amerikanaca do kraja maja, kao i da će biti 200 hiljada novih slučajeva zaraze svakog dana do kraja meseca, što je ogroman rast u odnosu na trenutnih 25 hiljada, prenosi Tajms.\nStiže nova pomoć?\nDok se Senat priprema za nastavi sa radom u ponedeljak, Tramp je rekao da bi federalna vlada mogla da udvostuči sadašnjih tri milijarde dolara predviđenih za hitnu pomoć. Do sada, ta sredstava su iskorišćena kako bi se pomoglo malim biznisima da ne potonu, kako bi se obezbedilo snabdevanje bolnica i kako bi se novac dao u ruke poreskim obveznicima.\n"Stiže još pomoći", rekao je Tramp.\nLider većine u Senatu Mič Mekonel rekao je da se njegova institucija vraća na posao kako bi nastavila akciju protiv Kovida 19, kao i zbog drugih hitnih pitanja.\n"Širom zemlje, američki radnici u ključnim sektorima slede savete eksperata i preduzimaju nove mere predostrožnosti dok nastavljaju da se javljaju na dužnost i rade ono što je nezamenjivo potrebno njihovoj zemlji. Počevši od ponedeljka, Senat će uraditi isto", izjavio je Mekonel.\nLideri Predstavničkog doma za sada nisu objavili planove da se sastanu u Vašingtonu, dok traže od lekara sa Kapitola da podele smernice kako to učiniti bezbedno.\nJedan od lidera većine u Predstavničkom domu Steni Hojer rekao je da postoje potrebe za detaljnim procedurama o dezinfekciji površina i zaštiti ljudi od izloženosti, te da će smernice o društvenoj distanci "verovatno morati da ostanu na snazi neko vreme".\nMekonel i predsedavajuća Predstavičkog doma Nensi Pelosi izdali su zajedničko saoštenje odbijajući ponudu Trampove administracije za isporuku brzih testova za Kovid 19 za ljude na Kapitol hilu, rekaši da će se držati aktuelnih protokola za testiranje koje su sproveli kongresni lekari.\n"Kapaciteti naše zemlje za testiranje nastavljaju da rastu širom zemlje i Kongres želi da zadrži usmeravanje resursa ka ustanovama koje su na prvoj liniji, gde mogu da najbrže učine najviše dobra", saopštilo je dvoje lidera.\nSjedinjene Države na prvom su mestu svetske liste sa 1,1 milion potvrđenih slučajeva koronavirusa i 68.000 smrtnih slučajeva.\nZdravstveni zvaničnici izrazili su bojazan u vezi sa brojem Amerikanaca koji ne slušaju naredbe o društvenom distanciranju i državne smernice koje se tiču popuštanja uputstva "ostanite kod kuće" pre očekivanog pada u broju slučajeva koronovirusa.\nOve nedelje, mnoge države priključuju se popuštanju restrikcija, u šta spada i potez Floride, koja dozvoljava otvaranje restorana i prodavnica uz obavezu poštovanja ograničenja koliko ljudi može da boravi u njima, počevši od ponedeljka.\nTo je bio prioritet za Trampa, poošto su se ekonomske aktivnosti značajno usporile, a milioni ljudi ostali bez posla.\n"Ono što želim da uradim jeste, pod broj jedan, da se otarasimo virusa. To moramo da uradimo", rekao je Tramp u nedelju i dodao:\n"Radimo sa guvernerima, oslobađamo se od virusa, ali moramo da vratimo našu zemlju na posao".\nNi jedna država nije ispunila originalnu direktivu Bele kuće prema kojoj mora postojati dvonedeljni pad u broju novih slučajeva obolelih od koronavirusa, pre nego što se dozvoli poslovima da se ponovo otvore ili ljudima da se okupljaju na javnim mestima.\nMajk Devajn, guverner Ohaja, države u kojoj je prošle nedelje registrovano skoro 4.000 novih slučajeva, takođe je promenio odluku da oni koji ne nose masku neće moći da budu usluženi na javnim mestima.\nDoktorka Debra Birks, vodeća članica tima Bele kuće za borbu protiv koronavirusa, rekla je za Foks njuz da je najbolji savet za Amerikance da nastave sa "stalnim pranjem ruku" i da se sklone u svoje domove. Ona je komentarisala i okupljanje stotina demonstranata u Mičigenu prošle nedelje, od kojih su neki bili naoružani automatskim puškama, a mnogi nisu nosili maske.\n"Mene lično to strahovito brine, jer ako odu kući i zaraze svoju baku ili dedu koji ima neki već postojeći zdravstveni problem, i dođe do komplikacija ili onog najgoreg, nosiće tu krivicu celog života”, rekla je u intervjuu za Foks Njuz u nedelju.\nNaoružani demonstranti ušli su u državnu skupštinu Mičigena u Lensingu 30. aprila 2020, zahtevajući da se ne produže vanredne mere i naredba o ostanku kod kuće zbog epidemije Kovida-19.\nDebra Birks je takođe rekla da je moguće da bi trka u razvoju i testiranju mogla da dovede to pronalaženja vakcine protiv koronavirusa narednog januara, ali da ne postoje uveravanja da će se to po takvom rasporedu i ostvariti.\nTramp je bio veći optimista, rekavši u nedelju uveče da misli da će vakcina biti dostupna do kraja godine.


X Faktor zvezda Dušan Šarenac predstavio novu pesmu i spot\nMladi pevač Dušan Šarenac, koga je regionalna publika upoznala kao učesnika druge sezone muzičkog šou programa X Faktor Adria, juče je objavio novu pesmu i spot u kome je glavna uloga poverena poznatoj glumici Vanji Nenadić.\n10-07-2018 | 13:58 | Autor/Izvor: Naxi media\nPo završetku X Faktora, Dušan se posvetio brojnim muzičkim projektima, od kojih se posebno izdvaja učešće u hit mjuziklu "Ljubav i moda". Iza sebe ima već jedan samostalni singl "Na ivici sveta", a ovog jula objavio je i novu pesmu "To ne liči na tebe". I na ovom singlu Dušan nastavlja saradnju sa producentom Mirkom Lukovićem, a ne krije da se u potpunosti pronašao u ovoj numeri.\n- Pesmu smo radili zaista dugo i prošli kroz nekoliko finalnih verzija, da bismo danas imali ovo kao krajnji rezultat. Imam sreću da sarađujem sa sjajnim ljudima koji razumeju moje ideje. Kada sam prvi put čuo demo snimak koji mi je kompozitor i muzički producent Mirko Luković pustio, pronašao sam se u pesmi i shvatio da sam sada spreman da publici ponudim nešto drugačije. Muški pop pevači u Srbiji su postali kopije nekih davnih kopija, poprilično se olenjili i igraju na sigurnu kartu. Ja rizikujem. I na dalje ću se truditi da publici ponudim novi pop zvuk, po ugledu na svetske zvezde pop muzike - istiće Dušan.\nA post shared by Dusan Sarenac (@dusan_sarenac) on Jul 2, 2018 at 2:39pm PDT\nZa singl "To ne liči na tebe" snimljen je i spot koji je pratio objavu pesmu. Glavna uloga u spotu poveren je poznatoj mladoj glumici Vanji Nenadić, a Šarenac ističe da je u njoj imao ogromnu podršku da na najbolji način odgovori na glumački zadatak koji mu je postavljen.\n- Na ideju rediteljke Dee Džanković, uz koreografija Ivane Dubovac, težili smo tome da kroz pokret i ples pokažemo energiju i emociju pesme, a sreća je moja što je pored mene u spotu i mlada glumica Vanja Nenadić, koja je pokazala veliki plesni talenat, a meni lično pomogla da glumački deo izvedem na najbolji mogući način - kaže mladi pevač.\nMuziku i tekst potpisuje producent Mirko Luković.\nPogledajte spot za pesmu "To ne liči na tebe".\nTagovi: novi spot nova pesma dušan šarenac mirko lukovic vanja nenadic


13:29 - 26/06/2022\nNaslovna/VESTI/ITALIJA: Proslava školske slave “Sveti Sava” u Trstu (FOTO/VIDEO)\nITALIJA: Proslava školske slave “Sveti Sava” u Trstu (FOTO/VIDEO)\nTrst, grad sa najdužom tradicijom prisustva Srpske dijaspore u Italiji, takođe je bio mesto tradicionalnog obeležavanja i proslave najvećeg Srpskog prosvetitelja Svetog Save.\nFoto: Željko Jovnović\nPokrovitelj obeležavanja i ovogodišnjih Svetosavskih dana bila je Srpska Pravoslavna Crkvena Opština u Trstu, dok su protagonisti bili đaci, u koje je prvi Srpski prosvetitelj i ulagao najviše nade za budućnost nacije. Učenici Srpske škole „ Jovan Miletić“ pripremili su i izveli bogat program.\nKao budući čuvari Srpske tradicije, mališani su pripremili bogati scenski prikaz slavsnih običaja, uz igru i pesmu. Celokupan program, koji su učenici Srpske škole u Trstu prikazali, sa oduševljenjem je pozdravila publika prepune sale.\nPosebna pohvala za ovogodišnje izuzetno uspešno proslavljanje školske slave u Trstu, svakako pripada dirigentu Anni Kairi i učiteljicama Slađani Marković i Tatjani Dašićtom. Akademiju posvećenu Svetom Savi, dodatno su ulepšali svojim razigranim nastupom mladi folklorni ansambli KUD-ova „ Pontes-Mostovi“ i „ Vuk Stefanović Karadžić“ iz Trsta.\nProgram su pratili sa puno pažnje i počasni gosti Savetnica predsednika Srbije Stanislava Pak Stanković i Dragan Kićanović, Generalni konzul RS u Trstu.\nČASNE VERIGE: Danas ne mrdajte nigde od kuće!


EU bez dogovora o embargu na rusku naftu, pregovori idu komplikovano - 29.05.2022, Sputnik Srbija\nVlade država članica EU nisu uspele danas da postignu sporazum o embargu na rusku naftu ali će sutra nastaviti dijalog, prenose mediji pozivajući se na... 29.05.2022, Sputnik Srbija\nKako navodi izvor, pregovori o uvođenju embarga idu veoma komplikovano i ostalo je mnoštvo nerešenih tehničkih pitanja. Takođe tvrdi i da EU razmatra da Rusiji uvede nove ograničavajuće mere u okviru celog paketa.Kaže i da se nastavak pregovora očekuje sutra ujutru kako bi se na vreme pripremio sporazum za samit EU koji će biti održan takođe sutra, ali u popodnevnim časovima.Predlog, o kojem trenutno raspravljaju članica EU, predviđa zabranu isporuke ruske nafte u EU morskim putem do kraja godine, ali i izuzeće za naftu koja se isporučuje preko naftovoda Družba, kojim se snabdevaju Mađarska, Slovačka i Češka.Nema reči o popuštanju sankcijaNeimenovani zvaničnik EU je takođe rekao i da tokom pregovora nije bilo reči o mogućem popuštanju mera kako bi se prebrodila prehrambena kriza.Podsetimo, predsednik Francuske Emanuel Makron i nemački kancelar Olaf Šolc su tokom prošlog razgovora sa predsednikom Rusije Vladimirom Putinom rekli da je neophodno da se ukine blokada Odese kako bi se omogućio izvoz ukrajinske pšenice.\nrusija, rusija – politika, evropska unija (eu), nafta, embargo, kriza u ukrajini, ukrajina, samit, sankcije\nVlade država članica EU nisu uspele danas da postignu sporazum o embargu na rusku naftu ali će sutra nastaviti dijalog, prenose mediji pozivajući se na neimenovanog zvaničnika EU.\nKako navodi izvor, pregovori o uvođenju embarga idu veoma komplikovano i ostalo je mnoštvo nerešenih tehničkih pitanja. Takođe tvrdi i da EU razmatra da Rusiji uvede nove ograničavajuće mere u okviru celog paketa.\nKaže i da se nastavak pregovora očekuje sutra ujutru kako bi se na vreme pripremio sporazum za samit EU koji će biti održan takođe sutra, ali u popodnevnim časovima.\nPredlog, o kojem trenutno raspravljaju članica EU, predviđa zabranu isporuke ruske nafte u EU morskim putem do kraja godine, ali i izuzeće za naftu koja se isporučuje preko naftovoda Družba, kojim se snabdevaju Mađarska, Slovačka i Češka.\nNema reči o popuštanju sankcija\nNeimenovani zvaničnik EU je takođe rekao i da tokom pregovora nije bilo reči o mogućem popuštanju mera kako bi se prebrodila prehrambena kriza.\n„Trenutno o pitanju ukidanja pojedinih sankcija u zamenu za olakšavanje plovidbe u Crnom moru nije bilo reči“, kazao je on.\nPodsetimo, predsednik Francuske Emanuel Makron i nemački kancelar Olaf Šolc su tokom prošlog razgovora sa predsednikom Rusije Vladimirom Putinom rekli da je neophodno da se ukine blokada Odese kako bi se omogućio izvoz ukrajinske pšenice.


Grbić: Vratili smo se našom dobrom igrom, ne greškama protivnika\nBeta 28. avgusta 2017. 20:30\nSelektor odbojkaške reprezentacije Srbije Nikola Grbić rekao je danas da je zadovoljan što je njegova ekipa zadržala mirnoću i svojom dobrom igrom, a ne greškama protivnika, stigla do pobede nad Finskom na Evropskom prvenstvu.\n„Pristup u nekom energetskom smislu je bio jako dobar, bili smo jako koncentrisani, videlo se da smo agresivni počevši od servisa pa do odbrane. Napadali smo jako dobro čak i kad su i njihovi opasni servisi davali im rezultata… Uspeli smo da to kompenzujemo dobrim napadom, to nam je davalo sigurnost i u tom smislu sam zadovoljan“, rekao je Grbić, prenosi Odbojkaški savez Srbije.\nOdbojkaška reprezentacija Srbije plasirala se direktno u četvrtfinale EP, pošto je zauzela prvo mesto u Grupi A. Izabranici Nikole Grbića su danas u Gdanjsku pobedili Estoniju sa 3:0 po setovima (25:20, 25:18, 34:32) posle 90 minuta igre.\n„Bili smo u rezultatskom deficitu i u drugom, a pogotovo u trećem setu, ali smo uspeli da zadržimo mirnoću i da se vratimo u igru našom dobrom igrom, a ne njihovim greškama i da preokrenemo rezultat u našu korist“, rekao je Grbić.\nSrbija će u četvrtfinalu, 31. avgusta u Krakovu, igrati protiv drugoplasirane reprezentacije iz Grupe C i trećeplasiranog tima Grupe A.\n„Pripremamo sve opcije, bićemo spremni da bilo kog protivnika. Koja god reprezentacija da bude nije tu slučajno i to će sigurno da bude težak meč. Prema tome, očekujem teškog protivnika od sada pa do kraja Evropskog prvenstva“, rekao je Grbić.\nOdbojkaš Aleksandar Atanasijević istakao je da je predstojeći meč četvrtfinala najvažniji, važniji možda i od finala.\n„Na prošlom EP smo se namučili da dodjemo do četvrtfinala, sada smo to uspeli sa prve pozicije… Bitna pobeda, i ono što je zaista važno je da smo svi u igri, da su svi igrači dobili šansu. Sada moramo da se pripremimo za ono najvažnije, za četvrtfinale, koje je važnije i od finala“, rekao je Atanasijević.\nNeven Majstorović je naveo da je današnji treći set podstrek njegovoj ekipi pred četvrtfinale.\n„Na kraju, veoma teška utakmica za nas, pogotovo taj treći set gde su Finci posle dva relativno lako izgubljena seta počeli da rizikuju. Na sreću, rešili smo i taj treći set u uzbudljivoj završnici i sigurno da nam je to zamajac za četvrtfinale. Igrali smo dobro kroz grupu, ali to nam neće ništa značiti, sada kreću eliminacione utakmice. Svaka naredna utakmica je za nas finale“, rekao je Majstorović.


Tuzlanski kanton: Utvrđena pozitivna lista lijekova – TuzlaInfo.ba\nTuzlanski kanton: Utvrđena pozitivna lista lijekova\n03/02/2015 | 14:08\nVlada Tuzlanskog kantona danas je utvrdila pozitivnu listu lijekova Tuzlanskog kantona.\nKantonalni ministar zdravstva Alen Kamerić kazao je da se radi o listi lijekova koja je identična i urađena shodno federalnom pravilniku te zakonu o lijekovima, na kojoj se nalazi 866 lijekova na pozitivnoj A-listi lijekova te 40 lijekova na B-listi lijekova.\n-U planu Zavoda zdravstvenog osiguranja u 2014. planirani godišnji budžet iznosio je oko 36 miliona KM. Međutim, krajem godine urađena je revizija budžeta jer su sredstva za izdavanje za lijekove prešla 40 miliona KM – naveo je Kamerić.\nDodaje da je Vladi TK dostavljen zaključak pri čemu se zadužuje Ministarstvo zdravstva da dostavi izvještaj o realizaciji mjera sadržanih u informaciji o stanju u oblasti lijekova koji se izdaju i propisuju na teret Zavoda s posebnim osvrtom na cijene lijekova, prijedlogom mjera i aktivnosti.\n– Mi smo vršili pritisak na Federalnu vladu da smanji cijene lijekova što smo uspjeli u septembru prošle godine. Međutim, ovom informacijom zadužujemo budući sastav Vlade TK-a da istraje u naporima da cijene lijekova na području TK-a zaista budu realne i da se izmijeni zakonska odredba u smislu obavezujuće cijene lijekova koju je donio federalni ministar zdravstva pravilnikom o stavljanju i skidanju lijekova s pozitivne liste lijekova na nivou Kantona – istakao je Kamerić.


Tekstovi tagovani sa "Windows 7"\n01.06.2013 u 22:02\nNovom Microsoftovom operativnom sistemu i dalje raste udeo, ali sve to nekako ide prilično sporo, i ne onako kako su se u kompaniji nadali. Stigle su najnovije brojke za maj mesec Net Applications istraživačke kompanije, i one pokazuju da je udeo Windowsa 8 porastao za svega 0,42 odsto. Pa tako ovaj operativni sistem zauzima sada 4,27 odsto udela u odnosu na 3,84 odsto koliko je bilo prošlog meseca.U istom mesecu, i "stari" operativni sistem Windows 7 je podigao svoj udeo za 0,13 odsto i sada ima 44,85 odsto, što mu je omogućilo da ubedljivo ostane na prvom mestu. Vidljivo...\nMicrosoftova zakrpa Windowsa donela velike probleme korisnicima\n23.04.2013 u 19:09\nMicrosoft je povukao zakrpu koju je ovog meseca objavio kao mesečni bezbednosni update, jer su se mnogi korisnici Windows 7 operativnog sistema žalili da sistem ne može više da im se butuje kako treba. Update 2823324 je objavljen kao deo ovomesečne "zakrpe utorkom" kako bi popravio neke od propusta u Windows 7 i Vista operativnim sistemima, ali je uspeo samo da prouzrokuje ogromne probleme korisnicima. Korisnici Windowsa 7 koji su instalirali update su dobijali poruke o grešci prilikom restarta sistema, pa čak i sa preporukama da pokrenu chkdsk. Drugi su prijavljivali da su dobili "plavi ekran smrti",...\nWindows 8 se i dalje manje koristi od Viste\n02.04.2013 u 9:30\nPoslednji podaci firme Net Application pokazuju da se korišćenje Windows 8 operativnog sistema polako, ali konstantno povećava. Uprkos tome, Windows 8 se i dalje koristi manje od stare i ni malo popularne Windows Viste. Prema najnovijim podacima, Windows 8 ima 3,17% udela, što je minimalno povećanje u odnosu na 2,67% iz meseca februara. Windows 8 je najveći rast zabeležio tokom sezone praznika, poznate po obimnim kupovinama, kada je udeo Windowsa 8 porastao sa 1,72% na 2,26%. Windows 7 je i dalje vodeći OS sa 44,73% tržišta, mada je tempo rasta ovog sistema primetno manji od kako se pojavio Windows 8. Vi...\nLenovo i dalje isporučuje računare za preduzeća uz Windows 7\n20.03.2013 u 12:48\nKompanija Lenovo ostala je i dalje privržena Windows 7 operativnom sistemu, te se on nalazi na većini "poslovnih pošiljki" ove kompanije. Iako je Windows 8 sa nama već nekoliko meseci, Lenovo se odlučio da izbor operativnog sistema za njihove poslovne računare bude i dalje Windows 7. Većina tih isporuka dolazi sa instaliranim Windowsom 7, dok se disk sa Windowsom 8 diskretno nalazi u pakovanju. Register izveštava da je Lenovo naučio ovaj "trik" nakon iskustva sa Windows Vista downgrade-om, pa je ovog puta instalirao unapred stariji operativni sistem i dao izbor novog ko ga želi. Internet Explorer 10 stigao i na Windows 7\n27.02.2013 u 11:59\nMinimalan pad za Mac, primetno veći za Dell i Toshibu, HP i Lenovo stabilni\n11.01.2013 u 12:13\nIsporuka Mac računara u Sjedinjenim Državma manja je u poslednjem kvartalu 2012. godine za 0,2% u poređenju sa istim kvartalom 2011. godine, dok je isporuka PC računara generalno opala za 4,5%. Apple je u četvrtom kvartalu 2012. godine prodao 2,03 miliona računara, što je samo 3000 jedinica manje nego u istom periodu prošle godine. Razlog za ovu stagnaciju može da se nađe u nedovoljnim isporukama novih iMac računara, koje je još uvek teško naći. Što se tiče ostalih PC vendora, najveći pad je zabeležila Toshiba sa čak 33,9% manje...\nWindows 7 na kraju ipak dobija Direct X 11.1\n19.11.2012 u 16:11\nIzgleda da će Windows 7 na kraju ipak dobiti Direct X 11.1. Prošle nedelje jedan Microsoft-ov rukovodilac je rekao svetu da će DirectX 11.1 biti ekskluziva za Windows 8 na Microsoft-ovom "Answers Forumu". Ne samo kod igrača, već je i kod programera postojala bojazan da će se odmaknuti od DirectX 11.1 jer bi bio za ograničenu publiku za njihov softver. Microsoft sada objavljuje da je došlo do "nekih zabuna" u vezi ovog pitanja, što obično znači da je neko rekao nešto što nije trebalo. Windows 8 će sadržavati pun DirectX 11.1 Runtime paket uključ...\nInternet Explorer 10 preview za Windows 7 stiže ove nedelje\n13.11.2012 u 9:57\nMicrosoft je izgleda spreman da otkrije Internet Explorer 10 pregledač za Windows 7 operativni sistem ove nedelje. LiveSide izveštava da je Rodžer Kaprioti direktor marketinga proizvoda za Internet Explorer, najavio datum objave preview verzije Internet Explorera 10 tokom događaja u Kini u ponedeljak. Kompanija je ranije obećala da će preview verzija stići sredinom novembra, a ako je ova najava tačna onda stiže na vreme. Još uvek nema reči o tome kada će finalna verzija Internet Explorera 10 za Windows 7 biti dostupna, ali se Microsoft očigledno odlučio da ponudi javnu preglednu verziju kako...\n08.11.2012 u 9:15\nDošao je red da pogledamo mogućnosti jedne grupe izuzetno korisnih Windows alata, koja je grupisana unutar sistema u sekciji Administrative Tools. Reč je o alatkama koje mogu biti od izuzetne koristi i koje mogu pomoći da se rešite mnogih nevolja, problema ili ukoliko želite da dodatno podesite i optimizujete Windows, ili pak potražite odgovor na pitanje o kakvom se problemu radi...u svakom slučaju, radi se o multifunkcionalnoj grupi aplikacija o kojoj bi svaki Windows korisnik trebao da zna makar osnovne stvari.\nHow To: Ubrzajte svakodnevni rad u Windowsu, 2. deo\n18.10.2012 u 9:44\nNakon prvog dela teksta Kako ubrzati rad u Windowsu, dolazimo sa novim savetima kako bismo vam pomogli u svakodnevnom korišćenju vašeg računara. U tom tekstu smo pokrili „grube radove“, a ovom prilikom ćemo se pozabaviti nekim finijim opcijama, savetima i detaljima koji možda neće biti podjednako korisni svakome, ali nekome će možda baš takav savet biti od neizmernog značaja. Pogledajte šta smo pripremili za vas u drugom delu našeg mini-serijala o tome kako ubrzati rad u Windows okruženju...\nDell ne veruje u Windows 8, nastaviće da nudi Windows 7\n16.10.2012 u 15:12\nČini se da odavno objava jednog operativnog sistema nije uzrokovala ovoliko sumnjičavosti u njegov uspeh. Pa tako nimalo ne treba da čudi najnovija vest iz kompanije koja svakako spada u red onih koje tri puta mere pre nego što preseku. Majkl Del je upravo objavio da će ova kompanija nastaviti da nudi računare sa Windows 7 operativnim sistemom čak i nakon što Windows 8 stigne u prodavnice. Ovaj potez se smatra dozom opreza jer mnogi analitičari nisu sigurni koliko će Windows 8 biti uspešan. Windows 7 se pokazao kao dobar i stabilan operativni sistem nakon katastrofe zvana...\nHow to: Windows servisi\n12.10.2012 u 11:20\nU ovom tekstu ćemo se pozabaviti problematikom Windows servisa. Dok iskusni korisnici verovatno znaju vrlo dobro o čemu se radi, slabije upućenima ćemo dati predstavu o tome šta su, čemu služe i zbog čega su značajni Windows servisi, i kako raditi sa njima, koje su posledice „čačkanja“, negativne i pozitivne. Radi se o vrlo interesantnoj oblasti koja vam može značajno unaprediti svakodnevni rad ili pak pomoći da rešite problem ili smanjite zahtevnost. Pogledajmo o čemu se zapravo radi...\nHow To: Ubrzajte svakodnevni rad u Windowsu, 1. deo\n09.10.2012 u 9:29\nNakon mnoštva edukativnih tekstova na razne teme, stičemo utisak da smo u prethodnom periodu ipak podelili premalo konkretnih saveta. Kako bismo se iskupili, donosimo vam pregled jasnih i konkretnih saveta namenjenih ubrzanju operativnih sistema familije Windows. Pogledajte na koje sve načine možete doprineti ubrzanju operativnog sistema, ili održavanju istog u stanju bliskom optimalnom. Pokrićemo samo neke stavke, ali ćemo akcenat baciti na one koje su prema našem mišljenju najznačajnije.\nWindows 7 je sada najkorišćeniji operativni sistem?\n03.07.2012 u 11:02\nMicrosoft-ov Windows 7 je sada vodeći operativni sistem za računare, prema podacima iz analize web saobraćaja analitičarske kompanije Statcounter. Izveštaj tvrdi da je u junu više od polovine svih računara povezanih na internet, ili 50,2%, pokretalo Microsoft-ov najnoviji operativni sistem Windows 7. Statcounter-ova statistika pokazuje dalje da je Windows XP sledeći najpopularniji sistem sa 29,9% korisnika. Ovo je verovatno prvi put da je Windows 7 imao veći tržišni udeo od svih ostalih operativnih sistema zajedno, ali kako se lansiranje Windowsa 8 nazire, samo je pitanje trenutka kada će Microsoft početi da...\nBesplatan softver za pravna lica\n23.05.2012 u 11:38\nNa našem sajtu već smo pisali o besplatnim alternativama popularnom komercijalnom softveru, ali je sve interesantnija tema upotrebe besplatnog softvera u poslovnom okruženju. Brojni programi i softverski paketi koji su besplatni za kućnu upotrebu, ne mogu se legalno koristiti i u firmama, pa smo se u ovom vodiču pozabavili najpopularnijim rešenjima koja se bezbrižno mogu koristiti i za prihodovanje. Stoga, pred vama je pregled najpopularnijih besplatnih rešenja (a ne alternativa) u domenu poslovnog softvera, koja vam itekako mogu pomoći i rešiti mnoge brige u vašoj...


Policija RS nastavlja istragu o Krunićevom ubistvu\nPolicija Republike Srpske i dalje nastavlja istragu o ubistva banjalučkog biznismena Slaviše Krunića i njegovog pratioca Žarka Pavlovića u sačekuši ispred porodične kuće Krunića u naselju Glamočani nadomak Banjaluke.\nDo sada su privedena dvojica osumnjičenih - Emilijo Baldo i Goran Milanovića, dok je za trećim napadačem Benedijem Djukanovićem raspisana potjernica.\nPolicija je u međuvremenu u naselju Zalužani kod Banjaluke pronašla vozilo "opel korsa" crvene boje za koju se pretpostavlja da je koristio jedan od napadača na Krunića, Željko Кovačević, koji je ubijen u toku likvidacije.\nPolicija je pronašla i dvije automatske puške i pripadajuće okvire za municiju za koje se pretpostavlja da su korišteni prilikom izvršenja ubistava.\nJutros je u Banjaluci održana i komemoracija Slaviši Kruniću i njegovom pratiocu Žarku Pavloviću na kojoj su se od njih oprostili porodica i prijatelji te brojni članovi privrednog i političkog života.\nNa komemoraciji Krunićev otac Drago rekao je da smatra kako je ubistvo njegovog sina naručeno.


PRESEK - Prodaje se Zastavin servis: Kragujevac ozbiljan kupac - Magazin Pressek\nProdaje se Zastavin servis: Kragujevac ozbiljan kupac\nBy pressek, foto:pixabay/kakilambe Utorak, 6. mart 2018.\nAgencija za osiguranje depozita oglasila je prodaju poslovnog prostora Univerzal banke u stečaju, koji se nalazi u Kragujevcu, u ulici Lepenički bulevar 33. Da podsetimo, reč je o lokaciji nekadašenjeg Zastavinog servisa – prostora na kome grad Kragujevac namerava da gradi novu autobusku stanicu.\nProcenjena vrednost građevniskog zemljišta sa poslovnom zgradom je 4.064.451 evra, a depozit je 609.667 evra.\nKako se navodi u oglasu na prodaju je „poslovna zgrada za koju nije utvrđena delatnost br.1, površine u gabaritu 9897 metara kvadratnih, spratnosti (PR+SP), sa zemljištem koje je gradsko građevinsko pod zgradom –objektom u površini od 98 a 97 m², prema Izveštaju o proceni tržišne vrednosti nepokretnosti, površina poslovne zgrade broj 1 iznosi 10.884,30 m²”.\nTu je i „pomoćna zgrada br.2 (PR), površine u gabaritu 414 m², sa zemljištem koje je gradsko građevinsko pod zgradom - objektom površine 414 m², obe zgrade stvarno postojeće na k.p.10822/4 na adresi Kragujevac, ul. Lepenički Bulevar br. 33 upisano u List nepokretnosti br. 49, KO Kragujevac 4, sa pravom korišćenja gradskog građevinskog zemljišta uz zgradu - objekte 1 i 2, u površini od cca 2ha 40 ari”.\nNepokretnosti se prodaju neposrednom pogodbom, a zainteresovani kupci pisane ponude treba da dostave do 21. marta.\nNamera grada Kragujevca je da se ovaj objekat kupi i da se sredstvima EBRD-a objekat prilagodi budućoj nameni jedne moderne autobuske stanice koja će pored perona i tog tehničkog dela imati i komercijalno-poslovni sadržaj.\nZa ovu namenu već je izdvojeno tri miliona evra, rečeno je u Skupštini grada Kragujevca.\nPortal Pressek pisao je o želji Grada, da otkupi lokaciju za novu autobusku stanicu: Kragujevac: Nova autobuska stanica kod Zastavinog servisa.\nDa podsetimo, Univerzal banka je bez dozvole za rad ostala u januaru 2014. godine zbog toga što joj je, kako je saopštila Narodna banka Srbije, ugrožena likvidnost i kontinuitet poslovanja, nakon čega je otvoren stečaj.


Ministarka građevinarstva, saobraćaja i infrastrukture Zorana Mihajlović počela je danas posetu Crnoj Gori obilaskom gradilišta mosta Moračica, na autoputu Boljare-Bar na Koridoru 11, koji treba da poveže Srbiju i Crnu Goru.\nOna je istakla da Srbija ove godine završava 103 kilometra autoputa na Koridoru 11 i priprema se za početak gradnje novih 30,9 kilometara od Preljine do Požege, za šta je potpisan komercijalni ugovor.\nParalelno s tim radićemo projektno-tehničku dokumentaciju za preostalih 107 kilometara od Požege do Boljara, najduže i najskuplje deonice, čija izgradnja će koštati oko milijardu i po evra, rekla je Mihajlović.\nPotpredsednica Vlade je gradilište obišla sa ministrom saobraćaja i pomorstva Crne Gore Osmanom Nurkovićem, sa kojim će tokom dana u Podgorici potpisati Memorandum o razumevanju i saradnji na realizaciji infrastrukturnih projekata između Srbije i Crne Gore.\nMost Moračica nalazi se na 41 kilometar dugoj deonici Smokovac-Uvač-Mateševo, čija ugovorena vrednost izgradnje iznosi 809,5 miliona evra, a na kojoj kao podizvođači radi i nekoliko firmi iz Srbije.\nDužina mosta Moračica je 960 metara, a visina pet prednjih stubova je između 51 i 161 metar.


“Telegraf”: Crnogorski tajkun bori se za okončanje 29-godišnje vladavine “Mila Cara” – Borba\nUoči izbora u nedelju, tajkun koji je pobegao u London otkriva kako je dao milione mita stranci dugogodišnjeg vladara.\nIz svog stana u Čelsiju, odbegli tajkun Duško Knežević vodi licnu kampanju protiv čoveka za koga tvrdi da je jedan od najkorumpiranijih vladara u Evropi.\nU njegovom fokusu je Milo Đukanović, predsednik rodne Crne Gore g. Kneževića, koji vlada ovom malom balkanskom državom gotovo neupitno skoro 30 godina. NJegova vladajuća socijalistička stranka, koja traži članstvo u EU, kandiduje se na izborima ove nedelje – ali zahvaljujući ‘prljavom vešu’ koji gospodin Knežević otkriva iz Londona, suočava se sa oštrijom borbom nego uobičajeno.\nProšle godine je gospodin Knežević izazvao političku oluju objavivši video na kojem predaje kovertu sa 100.000 evra visokom vladinom zvaničniku. Bilo je to, kaže, samo jedno od mnogih mita koje je tokom godina morao da plaća da bi poslovao pod režimom gospodina Đukanovića. „Očekuje se da će svaki privrednik u Crnoj Gori dati sredstva vladajućoj stranci – ako to ne učinite, nećete moći ništa da uradite“, rekao je za Telegraf. „Ja sam im dao milione u mitu i plaćao odmore u Sent Tropeu za ministre u vladi.“\nVlada tvrdi da gospodin Knežević nije pozvan da drži predavanja o finansijskoj nepravilnosti. Ističe da je mesec dana pre nego što je objavio video, pobegao u Britaniju nakon što je bio optužen za pranje novca preko Atlas Banke, ciji je Predsjednik.\nAli video je i dalje izazvao mesece antivladinih demonstracija, u kojima su demonstranti pozivali da „Milo car“, kako je predsednik nazvan, konačno napusti vlast.\nGospodin Đukanović, bivši komunista, jedan je od evropskih lidera sa najdužim stažom, prvi put je postao premijer 1991. godine, kada mu je bilo tek 29 godina. Nekada ga je podržao pokojni srpski tiranin Slobodan Milošević, ali se rano distancirao od njega i od tada je usmerio Crna Goru na stabilan prozapadni put. Kritičari, međutim, tvrde da je Crna Gora pod njegovom vladavinom postala mafijaška država, gde se žmuri trgovini drogom.\nU direktnim prenosima putem svog Instagramu uoči izbora ove nedelje, gospodin Knežević je napravio poređenje sa sadašnjim protestima protiv beloruskog predsednika Aleksandra Lukašenka, koji je takođe treću deceniju na vlasti. „Tri decenije na vlasti su predugo za bilo koga“, kaže on.\n„Afera sa kovertama“, kako je postala poznata, takođe je osvetlila šire političke intrige u Crnoj Gori, koja se pridružila 2017. godine NATO-u i nada se članstvu u EU do 2025. godine.\nNa međunarodnom nivou stekla je reputaciju turističkog odmarališta, čije jadranske obale posećuju poznate ličnosti, uključujući Angelinu Jolie i David Beckhama.\nTa ista obala, međutim, čini strateški interes za Rusiju, koju je naljutilo kada je gospodin Đukanović odbio njihov zahtev 2013. godine da tamo postave pomorsku bazu. Uoči izbora u Crnoj Gori 2016. godine, ruski agenti su uhapšeni zbog sumnje da su pokušali atentat na gospodina Đukanovića i izveli pro-moskovski puč.\nKritičari, međutim, kažu da je gospodin Đukanović preuveličao rusko mešanje da bi sakrio činjenicu da mu je nakon 29 godina na funkciji – kao premijer i predsednik – prošlo vreme.\nPored optužbi za korupciju, gospodin Đukanović se takođe suočio sa uličnim protestima zbog zakona koji potencijalno omogućava vladi da preuzme kontrolu nad crkvama i drugom imovinom koja pripada Srpskoj pravoslavnoj crkvi.\nGospodin Đukanović kaže da je crkva šifra za proruske elemente koji se protive nastojanju Crne Gore za prijem u EU. Skeptici tvrde da je to samo grubo otimanje zemlje, tvrdeći da veći deo crkvene imovine leži na glavnim primorskim lokacijama. „Đukanović je poput Mugabea – on samo želi da ukrade zemlju“, dodao je gospodin Knežević.\n61- godišnjak je jedan od najbogatijih crnogorskih preduzetnika, koji je tokom nemirnih godina građanskog rata na Balkanu uspostavio uspešno finansijsko carstvo, osnovao svoju banku i TV stanicu. I sam pro-NATO orjentisan, ranije je bio blizak saveznik gospodina Đukanovića, ali tvrdi da ga je predsednik počeo doživljavati kao potencijalnog rivala.\nGospodin Đukanović je Kneževića opisao kao „begunaca koji pokušava kamuflirati svoju odgovornost stvarajući buku“. Interpol je prošlog meseca, međutim, odustao od zahteva Crne Gore za međunarodnom poternicom za gospodinom Kneževićem, nakon što su njegovi advokati u Britaniji tvrdili da su optužbe protiv njega politički motivisane.\nUoči nedeljnih parlamentarnih izbora, g-din Knežević je finansijski podržao tri opozicione stranke i svoj stan u Čelsiju koristio kao štab za kampanju, objavljujući svoje govore putem svog Instagram profila, koji ima 85.000 pratilaca. Takođe se žalio da su ga oko Čelsija pratile provladine pristalice, za koje tvrdi da su angažovane da ga zastrašuju.\nOstaje da se vidi koliko će se glasača podržati tajkunu koji se nalazi u udobnom egzilu. Uprkos finansijskoj podršci gospodina Kneževića, opozicione stranke su se borile da održe bilo koji jedinstveni front. Većina posmatrača predviđa da će Demokratska partija socijalista g. Djukanovića ostati na vlasti nakon izbora u nedelju.\nTo, mada, neće odvratiti gospodina Kneževića, koji kaže da će se možda kandidovati za predsedničke izbore za 18 meseci, pod pretpostavkom da uspije da pozitivno okonca sve zakonske optužbe protiv njega.\n„Znam da sam svojim otkrićima oštetio međunarodnu reputaciju Crne Gore“, rekao je. „Želim da je vratim da bude opet normalna zemlja, a ne da bude u vlasništvu samo jednog klana.”\nRodrigo stigao u Jorkšir, oboren klupski rekord\nSuditi Milu i ovom lazovu koji ga je financirao zajedno.Smrad lazljivi !\nA dubajte ga cetnici


ДРОН СА ЕКСПЛОЗИВОМ: Други по реду у последња 2 дана: Саудијска Арабија пресрела опасну летелицу из Јемена!\n26-05-2019 20:16 Ratni izveštaji Jemen Svet Planeta\nProtivvazdušna odbrana Saudijske Arabije presrela je dron opremljen eksplozivom, koji su lansirali Huti iz Jemena, u nameri da pogode aerodrom na jugu zemlje.\nLetelica je ciljala aerodrom u Jizanu, naveo je Rojters, citirajući saopštenje koalicije koja se predvođena Saudijskom Arabijom bori sa Hutima u Jemenu.\nSPA je na Tviteru objavila slike porušenog drona, dok je televizija Jemena Masirah prenela da je dron lansiran na vojne hangare na aerodromu.\nKako se navodi, napadi Huta dronovima i raketama su pojačani u protekle dve nedelje.\nPročitajte OVDEkoga je to stiglo Asadovo prokletstvo.


Evroliga NE TREBA tako da se odluči: Jasna poruka najboljeg igrača Evrope! ·\nKomentari isključeni za Evroliga NE TREBA tako da se odluči: Jasna poruka najboljeg igrača Evrope!\nDugo iščekivani sastanak zakazan je za ponedeljak (25. maj) i “prelomiće” 11 klubova vlasnika “A” licence, naravno nakon konsultacija sa igračima koji se očekuje u toku današnjeg dana, a većina njih zalaže se za potpuni prekid takmičenja.\n“Prvo, nije nikakva tajna da od odlaganja sezone igrači nisu imali mogućnost da rade na sebi i održe se na vrhunskom nivou”, napisao je Amerikanac.\n“Tu je naravno i rizik moguće zaraze korona virusom, ali i rizik od povreda je takođe visok. Ovo nije tipična pauza posle sezone gde igrači mogu da rade na sebi. Poslednja dva meseca igrači su teško mogli da ostanu ‘fit’. Mentalno i psihički ovo nije idealna situacija da budemo ‘ubačeni’ u jak ritam bez vremena, ni prostora, da se pripremimo”.\nU trenutku prekida Evrolige, posle 28 rundi, upravo je njegov Efes bio u najboljoj poziciji na tabeli, a Šejn Larkin je jurišao ka MVP priznanju, ali je spreman to sve da odbaci…\n“Evroliga je poznata kao jedna od najboljih liga na svetu sa sjajnim talentima. Svaki tim zaslužuje jednaku šansu da osvoji Evroligu, ali zbog pandemije mnogi timovi i igrači nisu imali prostora da se pripreme kao neki drugi. Ne mislim da prvak Evrolige treba da se odluči tako što neko ima mogućnost da trenira, a neko nema”, napisao je veoma realni Larkin.\n“Trebalo bi da bude odlučeno time ko je radio tokom cele godine sa trenerima i saigračima, pa svake večeri pružao maksimum. Ova pauza donosi nepravednu prednost nekima”, zaključio je on.


Bilčik: Evropski parlament spreman da nastavi posredovanje u međustranačkom dijalogu u Srbiji :: Vesti\nVesti / Bilčik: Evropski parlament spreman da nastavi posredovanje u međustranačkom dijalogu u Srbiji\nBilčik: Evropski parlament spreman da nastavi posredovanje u međustranačkom dijalogu u Srbiji\nIzvor: Foto: pixabay.com\n"Srbija pripada Evropi kulturno, politički, ekonomski, geografski. Mislim da bi pridruživanje zajednici evropskih vrednosti trebalo da bude u interesu građana Srbije, ne samo zbog ekonomske i socijalne koristi, već i zbog zajednice i vrednosti koju ona predstavlja", rekao je Bilčik u intervjuu za portal "Slobodna reč".\nOn je ukazao da "sve zainteresovane strane treba aktivno da rade na komunikaciji o značaju mesta Srbije u Evropskoj uniji".\nKao primer praktične podrške EU naveo je podršku tokom pandemije Kovida-19, kada je EU "nedvosmisleno stala uz Srbiju" i njenim građanima pružila "humanitarnu i ekonomsku podršku".\nBilčik je rekao da je izveštaj o Srbiji koji je prošle nedelje predstavljen u Evropskom parlamentu, jasan, da Srbija ima nacrt neophodnog reformskog procesa i ponovio važnost četiri stvari: reforme, oporavak, regionalna saradnja i pomirenje.\nPotrebne su reforme "usko povezane s vladavinom prava i funkcionisanjem demokratskih institucija", rekao je Bilčik i ukazao da je napredak u tome "ključan za evropsku perspektivu i napredovanje ka EU".\nNaglasio je važnost jačanja parlamentarne demokratije i funkcionisanja parlamenata u regionu i rekao da EP želi da nastavi posredovanje u Međustranačkom dijalogu (IPD) u Srbiji.\nBilčik je potvrdio da je dijalog Beograda s Prištinom jedan od važnih elemenata šireg procesa pristupanja, ali da to nije jedino važno u procesu pristupanja.\n"Da budem jasan: to nije jedini deo procesa pristupanja. Opšti napredak u vladavini prava i osnovama je presudan. Kada govorimo o dijalogu Beograda i Prištine, sporazum moraju prihvatiti oba partnera i mora da bude zasnovan na principima koji poštuju međunarodno pravo i sveukupne ciljeve održivih i mirnih rešenja", rekao je on.\nBilčik je rekao da EP ostaje posvećen međupartijskom dijalogu u Srbiji i da postoji spremnost da se nastavi s "nizom važnih i kritičnih tačaka iznetih u Izveštaju Komisije o Srbiji".\nRekao je da je Skupština Srbije "primarni partner EP za međupartijski dijalog" još od prošle godine, kada je pokrenut taj dijalog.\nČeka se, kako je rekao, "punopravan sastav" Narodne skupštine Srbije, a EP je već spreman da stupi u kontakt s predsednikom budućim Skupštine da bi se razgovaralo o "pogodnim modalitetima za sledeću fazu" dijaloga.\n"Postoji niz zakonodavnih i institucionalnih pitanja koja su i dalje otvorena od prvog kruga IPD-a, održanog uoči srpskih parlamentarnih izbora. Šire gledano, dijalog je imao za cilj da olakša promene koje bi mogle da poboljšaju kvalitet parlamentarnog rada i političke uslove u Srbiji", rekao je Bilčik.\nIzvestilac je rekao da je EP spreman da razgovara o tim pitanjima s novim rukovodstvom Skupštine Srbije i da istraži kako mogu najbolje da pomognu u postizanju ciljeva širokim međustranačkim dijalogom, takođe s obzirom na preporuke Komisije o izbornim i političkim nedostacima u Srbiji.\nBilčik je rekao da će već sada da počne da radi na izveštaju o Srbiji, u svom svojstvu Stalnog izvestioca Evropskog parlamenta, i da su paket proširenja i Izveštaj Komisije o Srbiji razjasnili glavne izazove.\n"Moj cilj je da dobijem najveću moguću podršku u Evropskom parlamentu, preko stranačkih linija, za Izveštaj i za put Srbije ka EU", rekao je on.\nBilčik je izrazio žaljenje što proteklih meseci zbog pandemije Kovida-19 nije posetio Srbiju, ali je rekao da je u stalnom kontaktu sa sagovornicima u Srbiji i da se "raduje nastavku redovnog političkog života", uključujući putovanje u Srbiju.\ndijalog evropski parlament posredovanje vladimir bilčik\nObradović: Drugi oblici vanparlamentarne borbe ako dijalog opozicije i vlasti ne počne odmah\nFabrici u razgovoru sa Selakovićem pozdravio odluku Vlade Srbije da smiri tenzije sa Crnom Gorom\nObradović: Dačić i Čomić počeli da igraju stoni tenis\nIzvori EU: Nema razloga da smena u Vašingtonu utiče na dijalog Beograda i Prištine\nČomić: Nedostaje nam kultura dijaloga i kompromisa\nTači i Veselji u pritvoru u Hagu, terete se za zločine na Kosovu i u Albaniji


GI Centralno Kosovo uložila žalbu IPŽP-u, traži prebrojavanje glasova u Gračanici | KoSSev\nGI Centralno Kosovo uložila žalbu IPŽP-u, traži prebrojavanje glasova u Gračanici\nPetak 10. novembar 2017, 14:10\nKao što je prethodno i najavila, GI "Centralno Kosovo" juče je uložila žalbu Izbornom panelu za žalbe i predstavke na rezultate lokalnih kosovskih izbora u Gračanici, održanih 22. oktobra. Traže ponovno prebrojavanje glasova na nekoliko biračkih mesta u ovoj opštini. Tvrde da su "oštećeni makar za jedno mesto opštinskog odbornika", a na osnovu, dodaju, razgovora sa ljudima koji navode da su glasali za ovu GI.\n"Budući da nikog nismo obavezali ničim, niti nudili i obećavali radna mesta i pozicije, verujemo ljudima koji tvrde da su za nas glasali, te smo u odbranu njihovih tvrdnji rešili da uložimo žalbu," navode iz GI "Centralno Kosovo" u saopštenju dostavljenom medijima.\n"Nadamo se da ća nam žalbena komisija izaći u susret i da ćemo uspeti da dokažemo da je bilo namernog ili nenamernog prekrajanja izborne volje građana," zaključuju.\nPrema rezultatima Centralne izborne komisije, najviše odborničkih mesta u Gračanici osvojila je Srpska lista - 12. Samostalno-liberalnoj stranci pripala su tri odbornička mesta, Progresivno-demokratskoj stranci - 2, a GI "Novi početak" - 1. GI "Centralno Kosovo", prema ovim rezultatima, nije osvojila nijedno odborničko mesto.


Predsednik Rusije je s predsednikom Srbije obišao Hram, a time je i završen zvanični deo posete Putina, koji četvrti put boravi u Beogradu\nBEOGRAD (AA) - Hvala vam na prijateljstvu, poručio je večeras na srpskom jeziku predsednik Rusije Vladimir Putin ispred Hrama Svetog Save u Beogradu, gde se okupilo više hiljada građana kako bi videlo Putina, javlja Anadolu Agency (AA).\nOn je istu rečenicu ponovio i na ruskom ispred Hrama sa predsednikom Srbije Aleksandrom Vučićem, gde su ispraćeni uz pesmu "Ovo je Srbija". Okupljeni građani držali su transparente "Gračanica", "Leposavić", kao i likove Putina, Vučića i patrijarha Irineja.\nPrema procenama Ministarstva unutrašnjih poslova Srbije, ispred Hrama je Putina došlo da vidi između 120.000 i 125.000 ljudi. Veliki deo njih došao je iz drugih delova Srbije organizovano autobusima na poziv različitih udruženja, nevladinih organizacija.\nPredsednik Rusije je prethodno s Vučićem obišao Hram, u čijoj izgradnji Rusija pomaže, a po dolasku u Hram, Putina su, osim Vučića, dočekali i poglavar Srpske pravoslavne crkve patrijarh Irinej, uz zvuke zvona.\nPutin i Vučić obišli su kriptu Hrama, postavili kockice u mozaik s likom Isusa Hrista i potpisali fresku s njegovim likom, a o toku radova u Hramu informisao ih je ruski akademik Nikolaj Aleksandrovič Muhin, koji rukovodi radovima na mozaiku.\nObilasku Hrama prisustvovali su predsednica Vlade Srbije Ana Brnabić, predsedavajući Predsedništva Bosne i Hercegovine Milorad Dodik, predsednica Vlade Republike Srpske Željka Cvijanović, članovi ruske delegacije.\nUz pomoć ruske kompanije "Gaspromnjeft" do sada je finansirana izrada kupole u mozaiku, najveće u pravoslavnim hramovima.\nOvim je završen zvanični deo posete predsednika Rusije, koji boravi četvrti put u poseti glavnom gradu Srbije.\nPrethodni put je u Beogradu bio 2014. godine, kao počasni gost Vojne parade organizovane povodom sedamdeset godina od oslobođenja Beograda u Drugom Svetskom ratu i sto godina od početka Prvog svetskog rata.\nZbog njegove posete, preduzete su najviše mere obezbeđenja, a saobraćaj u glavnom gradu Srbije obustavljan je kako se kretao.\nU čast njegovog dolaska, glavne saobraćajnice u Beogradu okićene su srbijanskim i ruskim zastavama, širom grada postavljeni su i bilbordi u znak prijateljstva dvaju naroda, a fontana na Slaviji je takođe u bojama srpske i ruske zastave.\nTokom današnjeg dana, Putin i Vučić potpisali su više od 20 sporazuma, među kojima onaj o korišćenju atomske energije u mirnodopske svrhe, koje su parafirali generalni direktor "Rosatoma" Aleksej Lihačov i ministar zadužen za inovacije u Vladi Srbije Nenad Popović.\nNa spisku su i Memorandum o razumevanju o rusko-srpskoj saradnji u oblasti razvoja digitalnih tehnologija, kao i memorandum o razvoju inovacija u sektoru električne energije.\nUgovor vredan 230 miliona evra potpisali su danas generalni direktor RŽD Internešenel Sergej Pavlov i generalni direktor Infrastrukture Železnice Srbije Miroljub Jevtić u prisustvu potpredsednice Vlade i ministarke saobraćaja, građevinarstva, infrastrukture Srbije Zorane Mihajlović, a ugovor se tiče projektovanja i izvođenja radova na izgradnji železničke infrastrukture Srbije.\nPovećanje kapaciteta hidroelektrane "Đerdap 2", između kompanija "Silovije mašini" i "Elektroprivrede Srbije", kao i memorandum o rusko-srpskoj saradnji u sektoru električne energije, takođe su pečatirani.\nBeograd Hram Svetog Save predsednik Rusije Vladimir Putin predsednik Srbije Aleksandar Vučić


Ministarstvo za evropske integracije Srbije, koje ima vodeću ulogu u pripremi naše države za prijem u Evropsku uniju, trenutno čini 108 zaposlenih, dok u Ministarstvu evropskih poslova Crne Gore ima 69 „državnih službenika i nameštenika”, saznaje European Western Balkans u Beogradu i Podgorici. Budžet Ministarstva za evropske integracije Srbije za ovu godinu iznosi 569.923.000,00 dinara (oko 4.786.000,00 evra), dok je budžet Ministarstva evropskih poslova Crne Gore 1.597.252,02 evra. Sagovornici EWB u Podgorici napominju da „imajući u vidu dinamiku obaveza koja uslovljava povećanje obima posla na koordinaciji procesa pristupanja EU, plan budžeta za ovu godinu je za 25 odsto veći od prošlogodišnjeg“.\nInteresantno je da su oba ministarstva među „najmlađima” u srpskoj i crnogorskoj vladi, iako je pristupanje „evropskoj porodici naroda” odavno proklamovano kao strateški cilj obeju država – Ministarstvo za evropske integracije Srbije, koje predvodi Jadranka Joksimović, osnovano je u junu 2017, kada je prestala da postoji Kancelarija za evropske integracije, dok je Ministarstvo evropskih poslova Crne Gore, na čijem čelu je Aleksandar Andrija Pejović, oformljeno novembra 2016, a prethodno je proces pristupanja te zemlje Uniji bio u nadležnosti Ministarstva vanjskih poslova i evropskih integracija. Sudeći prema nedavnoj poruci predsednika Evropske komisije Žan-Klod Junkera da Srbija i Crna Gora imaju šansu da pristupe EU do 2025. godine, i jedno i drugo ministarstvo će u narednih nekoliko godina morati da rade u punom kapacitetu na ispunjenju izuzetno važnih zadataka iz pregovaračkih poglavlja. Podsetimo, Junkerova poruka deo je Strategije proširenja za Zapadni Balkan, koja će, prema saznanju EWB biti predstavljena javnosti 6. februara na plenarnoj sednici Evropskog parlamenta u Strazburu.\nLjudski resursi i evropske integracije\nJuna 2017. godine, stupanjem na snagu Zakon o izmenama i dopunama Zakona o ministarstvima, osnovano je Ministarstvo za evropske integracije (MEI), čime je prestala da postoji Kancelarija za evropske integracije Vlade Srbije. Ministarstvo, osim kabineta ministarke, čine i četiri sektora, u kojima postoji 11 odeljenja, sa više odseka i grupa, sekretarijat ministarstva, i samostalno organizovan Odsek za pripremu, sprovođenje i praćenje sprovođenja projekata koji se finansiraju iz fondova Evropske unije, kao i još neka tela. U Ministarstvu za evropske integracije Srbije ukupno radi 108 ljudi. Pored ministarke za evropske integracije Jadranke Joksimović, tu su i državna sekretarka Anja Rović, kao i četiri pomoćnika ministra, koji rukovode sektorima ministarstva. Po dostupnim informacijama sa sajta ministrastva, MEI još uvek nema sekretara ministarstva.\nU svom kabinetu ministarka Joksimović ima i četiri savetnika. Kako preciziraju u Ministarstvu, to su „posebni savetnik ministra za evropske integracije za politička pitanja iz poglavlja 23 i 24 i za poglavlje 31, savetnik ministra zadužen za usklađivanje nacionalne poljoprivredne politike i politike ruralnog razvoja sa zajedničkom poljoprivrednom politikom EU, savetnik ministra zadužen za ključne strategije i planove regenerativnog i održivog razvoja EU, regionalne inicijative i interregionalnu saradnju, kao i savetnik ministra zadužen za politička pitanja iz poglavlja 23 i 24 i za poglavlje 35“. Imena savetnika ministarke nisu dostavljena portalu EWB.\nU crnogorskom Ministarstvu evropskih poslova (MEP) za EWB ukazuju da je „Pravilnikom o unutrašnjoj organizaciji i sistematizaciji u MEP-u predviđeno 106 radnih mesta od kojih 105 za državne službenike i jedno za nameštenike. U ovom trenutku MEP broji 69 zaposlenih. Osim tog broja, 18 ljudi je angažovano preko tri projekta podrške Ministarstvu“.\n„Ministarstvo evropskih poslova ima centralnu koordinativnu ulogu u vođenju pregovaračkog procesa, kao i u strukturi koja je formirana na osnovu Sporazuma o stabilizaciji i pridruživanju (SSP). S tim u vezi, Ministarstvo evropskih poslova koordinira aktivnosti na usklađivanju nacionalnog zakonodavstva s pravnom tekovinom EU, pripremi crnogorske verzije pravne tekovine EU, informisanju javnosti o pregovaračkom procesu i EU vrednostima, uspostavljanju sistema koordinacije strategijskih dokumenata i koordinacije instrumenta pretpristupne podrške EU. U cilju ispunjavanja svojih funkcija MEP čini kabinet ministra, služba za opšte poslove, ljudske resurse i finansije kojom rukovodi sekretar Ministarstva (Miodrag Radović), kancelarija za podršku glavnom pregovaraču, državna sekretarka (Marina Vujačić), i pet direktorata u okviru kojih postoji 11 direkcija, odnosno 11 odseka“, preciziraju naši sagovornici.\nU Ministarstvu evropskih poslova Crne Gore kažu da nemaju savetnike u kabinetu ministra, i naglašavaju da su svi „službenici koji su zaposleni u MEP zasnovali radni odnos u skladu sa Zakonom o državnim službenicima i nameštenicima“, koji nije predvideo postojanje takvih pozicija.\nKljučni ciljevi ministarstava\nU MEI za EWB navode ciljeve nekoliko sektora ministarstva kao svoje glavne ciljeve za 2018. godinu. Kako pojašnjavaju naši sagovornici, prvi cilj Sektora za koordinaciju procesa pristupanja EU, kojim rukovodi pomoćnica ministarke Ksenija Milenković, jeste „otvaranje novih pregovaračkih poglavlja u pristupnim pregovorima sa EU”. U tom kontekstu, u MEI ističu da smatraju da je „u prvoj polovini 2018 realno otvaranje poglavlja koja se već nalaze u proceduri pred Savetom EU – poglavlja 33 (finansijske i budžetske odredbe), 9 (finansijske usluge) i 13 (ribarstvo)”.\n„Još dva poglavlja se nalaze u završnoj fazi naše domaće procedure, a to su poglavlje 18 (statistika) i 17 (ekonomska i monetarna politika) i očekujemo da budu spremna za otvaranje u prvoj polovini godine. U drugoj polovini 2018. planiramo da za otvaranje bude spremno još nekoliko poglavlja, uključujući i poglavlja za koja su predviđena merila za otvaranje”, ukazuju sagovornici EWB.\nKao drugi cilj ovog sektora navodi se „primena i izveštavanje o primeni Nacionalnog programa za usvajanje pravnih tekovina Evropske unije (NPAA)”. MEI je nadležno za pripremu, usvajanje i primenu NPAA i u tom smislu bavi se pripremom treće revizije NPAA koja predviđa, kako nam je potvrđeno, potpuno usklađivanje domaćeg zakonodavstva sa pravom EU do kraja 2021. godine. Od sredine 2013 godine, MEI, odnosno tadašnja Kancelarija za evropske integracije, nije objavljivala izveštaje o sprovođenju NPAA.\n„Očekujemo usvajanje NPAA u narednih par nedelja, nakon čega ćemo tokom 2018 kvartalno izveštavati Vladu o njegovom sprovođenju”, objašnjavaju u MEI.\nŠto se tiče Sektora MEI za planiranje, programiranje, praćenje i izveštavanje o sredstvima EU i razvojnoj pomoći, kojim rukovodi pomoćnik ministarke Branko Budimir, „osnovni cilj je da se u 2018. godini obezbede dodatna bespovratna sredstva koja će biti usmerena na realizaciju razvojnih prioriteta i ciljeva na nacionalnom, regionalnom i lokalnom nivou“.\n„S tim u vezi, Ministarstvo će biti angažovano na pripremi i fokalizaciji finansijskih sporazuma na osnovu kojih će biti obezbeđena bespovratna podrške Evropske unije u iznosu od preko 200 miliona evra iz sredstava predpristupne pomoći EU (IPA II) i iz sredstava Investicionog okvira za Zapadni Balkan (WBIF) kako bi se osigurala priprema i realizacija prioritetnih infrastrukturnih projekata u oblasti saobraćaja, energetike i životne sredine“, kažu u Ministarstvu.\nGovoreći o radu Sektora MEI za programe prekogranične i transnacionalne saradnje i saradnju sa organima i organizacijama na lokalnom i regionalnom nivou radi efikasnijeg korišćenja fondova, kojim rukovodi pomoćnik ministarke Mihajilo Dašić, naši sagovornici iz MEI kao cilj za ovu godinu ističu „pripremu i objavljivanje Poziva za dostavljanje predloga projekata u okviru programa prekogranične i transnacionalne saradnje u kojima Srbije učestvuje u ukupnoj vrednosti od 53 miliona evra, odnosno u sedam programa prekogranične saradnje u 2 programa transnacionalne saradnje“.\nUpitani za ciljeve u 2018. godini, u crnogorskom MEP-u konkretnije za EWB ukazuju da „nas i u drugoj godini rada Ministarstva očekuje dinamična evropska agenda, ozbiljno i odgovorno smo postavili ciljeve i definisali obaveze koje će voditi njihovom ispunjenu“.\n„Pre svega, očekujemo da finalizujemo proces otvaranja pregovaračkih poglavlja i ubrzamo rad na njihovom privremenom zatvaranju. Dalje, u 2018. nam sledi donošenje cijelog niza strategijskih dokumenata koji će doprineti nastavku uspešnog sprovođenja reformi i završetku pregovaračkog procesa, poput novog Programa pristupanja Crne Gore EU 2018-2020, Programa ekonomskih reformi i novog trogodišnjeg programa rada Vlade“, poručuju u Podgorici.\nU MEP-u takođe navode da će doneti novu strategiju komuniciranja s građanima na temu pristupanja EU čijim sprovođenjem će nastojati da unaprede nivo znanja građana Crne Gore o EU i obavezama i koristima od procesa pristupanja.\nU okviru koordinacije IPA-e, MEP će kroz pripremu i sprovođenje projekata, pokušati da zadrži visok nivo iskorišćenosti sredstava iz fondova EU, kako bi „građani zaista osetili dobrobiti koje nosi integracija u EU“. Crnogorski MEP će i u 2018. godini nastaviti s nadgradnjom sopstvenih kapaciteta kako bi spremno dočekao novu i intenzivniju fazu pristupanja Evropskoj uniji, koja će biti najavljena Strategijom Evropske komisije, navode u tom ministarstvu za EWB.\nSrbija je u dosadašnjem toku pregovora o članstvu u Evropskoj uniji otvorila 12 od ukupno 35 poglavlja, od čega su dva privremeno zatvorena, dok Crna Gora ima 30 otvorenih poglavlja, od kojih su tri privremeno zatvorena, među kojima je i poglavlje 30 koje se tiče ekonomskih odnosa sa inostranstvom. Na Međuvladinoj konferenciji EU-Srbija održanoj 11. decembra 2017. otvoreno je poglavlje 6, koje se odnosi na kompanijsko pravo, i poglavlje 30 u okviru kojeg se pregovora o spoljnim trgovinskim odnosima. Istoga dana, Crna Gora je otvorila poglavlje 2, koje se odnosi na slobodu kretanja radnika i poglavlje 3, koje se bavi slobodom pružanja usluga i pravom osnivanja preduzeća.


Predsjednik Bush priznao teškoće u Iraku, ali je kazao da vidi znakove nade u budućnosti\nPredsjednik Bush je izjavio da se iračke snage sigurnosti brojno povećavaju i da postaju sve bolje u vrijeme dok stiču povjerenje iračkih civila. U prvom govoru povodom obilježavanja treće godišnjice američke invazije na Irak, predsjednik Bush je kazao da su iračka policija i vojne snage nedavno odigrale ključnu ulogu u spriječavanju da zemlja zapadne u anarhiju nakon bombaškog napada na svetu šiitsku džamiju u Sammari.\nObraćajući se okupljenima na univerzitetu George Washington u Washingtonu, gospod in Bush je kazao da američke snage nastavljaju obučavati iračke snage sigurnosti koje sada imaju oko 130 bataljona. On je kazao da pripadnici koalicionih sanga koji obučavaju iračke snage iskorjenjuju one koji se sumnjiče za lojalnost sektaškim milicijama u Iraku.\nNedavna istraživanja javnog mijenja pokazuju da većina Amerikanaca vjeruje da će Irak utonuti u građasnki rat. Predsjednik Bush je danas priznao nedavno nasilje i vjerske sektaške osvetničke napade u Iraku, ali je kazao da vidi znakove nade u budućnosti.


U PKS - Regionalnoj privrednoj komori Zlatiborskog upravnog okruga u saradnji sa Privrednom komorom Srbije i Gradom Užicem održana je prezentacija Plana javnih nabavki grada Užica za 2017. godinu, 16. marta 2017. godine.\nSkup je otvorila Tamara Dunđerović, rukovodilac Službe za mala i srednja privredna društva Privredne komore Srbije. Ona je istakla da je cilj današnjeg skupa da se pokrene dijalog između sektora MSP i gradske Uprave na temu postupka javnih nabavki, kako bi se učešće MSP u ovim postupcima povećalo. PKS ima mogućnost da kroz radna tela sa donosiocima zakona daje inicijative za izmenu postupaka i porcedura koje otežavju rad privatnog sektora i da daje preporuke za unapređenja od strane naručioca.\nMomir Petrović, član Gradskog veća za oblast privrede i investicija Grada Užica rekao je da je osnovni cilj javnih nabavki efikasnost i ekonomičnost u upotrebi javnih sredstava kojim grad raspolaže. Istakao je značaj ravnopravnosti konkurenata, bez favorizovanja određenog ponuđača i transparentnosti postupka. ON je istakao i da kada je oblast javnih nabavki u pitanju, zakonodavstvo u budućem periodu teži ka evaluaciji obavljenog posla i analizi svrsishodnosti raspisanih tendera.\nSlaviša Projević, rukovodilac Odeljenja za javne nabavke Grada Užica održao je prezentaciju Plana javnih nabavki Grada Užica za 2017. godinu. On je istakao da se javna nabavka može raspisati samo u slučaju ako se nalazi u Planu javnih nabavki i kao i da se svaki plan sastoji od tri dela, plana javnih nabavki dobara, usluga i radova. U Planu javnih nabavki grada za ovu godinu dominiraju radovi, a plan se nalazi na sajtu Grada Užica.\nU drugom delu skupa, prisutni privrednici su izneli svoja iskustva i problem na koje nailaze u ovoj oblasti.


Promocija studije Pola Šredera o transcendentnom stilu 13. decembra u KCNS - VOJVOĐANSKE\nPromocija studije Pola Šredera o transcendentnom stilu 13. decembra u KCNS\nAutor 13. decembra 2018. 13. decembra 2018. 0 comment\nU okviru festivala EURO-IN FILM, u četvrtak, 13. decembra u 20 časova i 15 minuta, u klubu „Tribina mladih“ Kulturnog centra Novog Sada održaće se promocija studije Pola Šredera Transcendentni stil na filmu: Ozu, Breson, Drajer. Učestvuju: Srđan Savić – urednik izdanja i direktor Niškog kulturnog centra i Dejan Dabić – urednik Filmskog i video programa NKC.\nKnjiga Transcendentni stil na filmu: Ozu, Breson, Drajer Pola Šredera, u izdanju Niškog kulturnog centra (NKC) i Jugoslovenske kinoteke, daje analizu filmskog stila trojice autora, a to su „najjapanskiji“ reditelj Jasuđiro Ozu, veliki francuski reditelj Robert Breson i čuveni danski reditelj Karl Teodor Drajer. To značajno izdanje, u originalu objavljeno 1972, priredili su Srđan Savić, Igor Toholj i Aleksandar Erdeljanović.\nReč je o jednoj od najtežih filmskih knjiga koja obuhvata i istoriju, religiju, filozofiju i druge oblasti – kaže upravnik Arhiva Jugoslovenske kinoteke Aleksandar Saša Erdeljanović, ističući da je Pol Šreder, reditelj velikih filmova američke kinematografije (Plava kragna, Ljudi mačke, Američki žigolo, U podzemlju seksa, Mišima…) i izuzetan scenarista (Taksista, Razjareni bik…), takođe i sjajan intelektualac. U međuvremenu, u Americi se pojavilo novo izdanje knjige, sa dužim uvodom u kojem Šreder analizira i opus Andreja Tarkovskog, Tea Angelopulosa i Bele Tara, te se očekuje da će NKC i Kinoteka moći i to da objave.\nVlada Čeh gost ciklusa „Art Ekskluziv“ 14. decembra u klubu „Tribina mladih“\nSva prigradska naselja bez vode, u gradu smanjen pritisak


Nakit tatoo classic: Nakit: SveZaKucu.rs Prodaja, Cena, Beograd, Srbija\nKarakteristike proizvoda: Nakit tatoo classic\nPrivremene tetovaže u bojama srebra i zlata će ukrasiti Vaše telo svojim fenomenalnim dizajnom i zameniti nakit, pružajući Vam atraktivan i trendy izgled.\nDolaze u dizajnu: classic\nU pakovanju ima 4 lista sa različitim dezenima\nSkidaju se sedstvima za skidanje šminke\nOpis proizvoda: Nakit tatoo classic\nPrivremene tetovaže u bojama srebra i zlata će ukrasiti Vaše telo svojim fenomenalnim dizajnom i zameniti nakit, pružajući Vam atraktivan i trendy izgled. Postavite tetovažu gde želite da je primenite, nakvasite je vodom i istog trenutka uživajte u neverovatnom dizajnu sjajnih boja. Tetovaže su vodootporne i neće se skinuti ni sa mokre ili oznojene kože i traju danima. Skidaju se sredstvima za skidanje šminke.\nIzdiktirajte operateru šifru proizvoda - šifra ovog proizvoda je: 70204\nSifra 70204, kolicina (za 1 komad kucate 1, za 3 komada 3), Ime i prezime, Adresu isporuke, Poštanski broj, Grad, Kontakt telefon, e-mail adresu (e-mail adresa nije obavezna)\nPrimer: Sifra 70204, 2, Pavle Milosevic, Obalska 18, 11000, Beograd, 063123123, pavmi@szk.com


Kućno lečenje za hemofiličare\n05/06/2012 | 11:20\nUdruženje hemofiličara Srbije (UHS) saopštilo je da im je, posle nešto više od godinu dana od podnošenja zahteva, odobren metod kućnog lečenja koji će se primenjivati od 4. juna.\nU donošenju odluke učestvovali su Ministarstvo zdravlja, Odbor za zdravlje i porodicu Skupštine Srbije i Republički fond zdravstvenog osiguranja, a na osnovu zahteva koje je UHS podnelo u martu 2011. godine.\nMetod kućne upotrebe postoji u svim ekonomski jačim državama od naše, a od zemalja u okruženju u Sloveniji, Hrvatskoj, u Republici Srpskoj u BiH, Mađarskoj, Bugarskoj i Makedoniji.\nVladimir Ilijin, predsednik upravnog odbora UHS, izjavio je da su nastojanja tog udruženja da kod odgovornih državnih organa izdejstvuje izmenu zakonske regulative po pitanju kućne upotrebe lekova za lečenje hemofilije urodila plodom.\nIljin je takođe istakao značaj ovih izmena na budući status obolelih koji će od sada biti zbrinjavani na medicinski savremen način, kakav se primenjuje u medicinski razvijenim zemljama.\nNeosporna je korist koju oboleli od hemofilije imaju primenom ovog metoda, među kojima su duži i kvalitetniji život za obolele, a poboljšanje socijalnog statusa za njihove porodice samo su neki od benefita koje donosi izmenjen zakon, kaže Iljin.\nDonošenju odluke prethodile su Izmene i dopune Zakona o zdravstvenoj zaštiti i zdravstvenom osiguranju koje je u julu 2011. donela Skupština Srbije na inicijativu Odbora za zdravlje i porodicu i Ministarstva zdravlja, a u saradnji sa Vladom Srbije.\nUsledila je izmena režima izdavanja lekova koju je Ministarstvo zdravlja sa dobavljačima izdejstvovalo kod Agencije za lekove i medicinska sredstva Srbije, dok je Republički fond zdravstvenog osiguranja izmenio pravilnike i B-listu lekova i izradio uputstvo u saradnji sa Republičkom stručnom komisijom i Srpskom lekarskom grupom za hemofiliju i uputio ga svim filijalama i zdravstvenim ustanovama.\nPrepolovljen unos alkohola spasio bi više stotina života\nBrzim čitanje DNK otkriva se bolest